title: Laila Freivalds

text: Freivalds on poliittisella urallaan toiminut useaan otteeseen siten, että toiminnasta on seurannut kritiikkiä. Ollessaan oikeusministeri hän teki epämääräiset talokaupat ja joutui eroamaan. Ulkoministerinä ollessaan häntä syytettiin välinpitämättömästä suhtautumisesta Kaakkois-Aasian tsunamikatastrofiin, jossa kuoli 500 ruotsalaista.


title: Laila Freivalds

text: Freivaldsin ulkoministerikausi päättyi eroon 21. maaliskuuta 2006, koska hän oli sotkeutunut Muhammad-pilapiirrosjupakkaan sulkemalla ruotsalaisen kuvat julkaisseen Ruotsidemokraattien ("Sverigedemokraterna", SD) kotisivut. Ruotsin ulkoministeriö rikkoi tapauksessa lakia puuttuessaan lehdistönvapauteen.


title: Ruotsidemokraatit

text: Ruotsidemokraatit (, SD) on vuonna 1988 perustettu ruotsalainen kansalliskonservatiivinen puolue. Sen tärkein poliittinen kysymys on Ruotsin maahanmuuton rajoittaminen. Ruotsidemokraatit on vuoden 2014 valtiopäivävaalien jälkeen Ruotsin kolmanneksi suurin puolue. Puolueen maahanmuuttolinjan vuoksi muut puolueet eivät halua tehdä sen kanssa yhteistyötä. Puolueen puheenjohtaja on Jimmie Åkesson.


title: Ruotsidemokraatit

text: Ruotsidemokraatit vastustaa Ruotsin nykyistä maahanmuuttoa, joka sen mielestä aiheuttaa yhteiskunnallisia ongelmia ja valtavia kustannuksia. Puolue haluaa vähentää Ruotsin maahanmuuttoa 90 prosentilla, ja se haluaa uusien maahanmuuttajien integroituvan ruotsalaiseen kulttuuriin. Puolue ei kuitenkaan halua maassa jo asuvien lähtevän. Pakolaisten vastaanoton sijaan puolue haluaa, että pakolaisia autettaisiin kriisialueilla nykyistä enemmän, ja se on ehdottanut YK:n pakolaisavun tukemista.


title: Ruotsidemokraatit

text: Puolue haluaa vapauttaa poronhoidon muillekin kuin saamelaisille ja kaventaa saamelaisten erityisoikeuksia maahan ja veteen.


title: Ruotsidemokraatit

text: Ruotsidemokraatit haluaa keventää eläkkeiden verotusta. Puolue vaatii nykyistä kovempia otteita rikollisuutta vastaan. Puolue haluaa palauttaa asevelvollisuuden ja käyttää selvästi nykyistä enemmän määrärahoja Ruotsiin keskittyvään maanpuolustukseen. Perhepolitiikassaan ja tasa-arvopolitiikassaan puolue korostaa perheiden ja yksilöiden itsemäärämisoikeutta valtiollisen ohjauksen sijaan. Ruotsidemokraatit vastustaa yksinasuvien, homo- ja lesboparien sekä moniavioisten ryhmien adoptio-oikeutta, lukuun ottamatta tapauksia, joissa uudet vanhemmat ovat lapsen lähisukulaisia tai läheisiä tuttuja.


title: Ruotsidemokraatit

text: Puolue haluaa myös lisätä kirkon valtaa kouluissa. Vuoden 2011 vaalikampanjassaan puolue vaati paluuta yksikulttuuriseen 1950-luvun Ruotsiin. Puolue on kannanotoissaan vastustanut monikulttuurisuutta ja etenkin islamia.


title: Ruotsidemokraatit

text: Pohjoismaiden oikeistopopulismiin perehtyneen ruotsalaisen apulaisprofessorin mukaan ruotsidemokraatit ei ole ideologisesti sen jyrkempi kuin perussuomalaiset. Ruotsidemokraatit ovat myös poistaneet joukoistaan rasismiskandaaleihin joutuneita poliitikkoja ja hakaristiä kantaneen. Rasistisempaa on lähinnä historia: puolueen juuret ovat rasististen, nationalististen ja uusnatsististen liikkeiden piirissä.


title: Ruotsidemokraatit

text: Örebron yliopiston valtiotieteen professori Mats Lindbergin mukaan ”protestipuolue” ja ”muukalaisvastainen puolue” ovat harhaanjohtavia nimityksiä puolueelle. Hänen mukaansa ruotsidemokraatit on nationalistinen puolue, joka ajaa nykyaikaistettua kansallissosialistista ideologiaa.


title: Ruotsidemokraatit

text: Europarlamentaarikko Jussi Halla-aho ja professori Markku Jokisipilä ovat olleet sitä mieltä, että Ruotsidemokraattien eristäminen johtuu ennen kaikkea muiden puolueiden valitsemasta maahanmuuttopoliittisesta linjasta, eikä niinkään siitä, että puolue itsessään poikkeaisi merkittävästi muista Euroopan kansallismielisistä puolueista.


title: Ruotsidemokraatit

text: 20. elokuuta 2015 ruotsalaisen Metro-lehti uutisoi YouGovilta tilaamansa mielipidemittauksen tuloksista, joissa SD tuli suosituimmaksi puolueeksi. Lehden haastattelema Göteborgin yliopiston valtiotieteen professori Sören Holmberg selitti tulosta sillä, että 46% äänestäjistä piti pakolais- ja maahanmuuttopolitiikkaa sen hetken tärkeimpänä asiana. Myös ulkomaalaisten rikollisuus ruokki hänen mukaansa puolueen kannatusta.


title: Ruotsidemokraatit

text: Valtiotieteilijä Karl Loxbo yhtyi Aftonbladetin haastattelussa näkemykseen maahanmuuttokysymyksen tärkeydestä ihmisille. Hänen mielestään Ruotsissa ainutlaatuisesti muut puolueet olivat jättäneet koko pakolaiskysymyksen yksin Ruotsidemokraateille, mikä takasi sille merkittävän kannatuksen.


title: Ruotsidemokraatit

text: Jokisipilän mukaan Ruotsi on yksi maailman vahvimmista monikulttuurisuuden kannattajista, joten "siksi on vaikea ja kivulias prosessi ottaa SD mukaan poliittiseen päätöksentekoon." Hänen mukaansa ennemmin tai myöhemmin SD:n kohdalla tultaisiin toimimaan kuten Suomessakin, eli maahanmuuttokriittinen puolue otetaan hallitukseen. Kunhan puolueen kuntatason edustajista on poistettu ne, joilla on "vahvaa taustaa muukalaisvihamielissä äärijärjestöissä".


title: Ruotsidemokraatit

text: Kesällä 2017 Ruotsidemokraatit olivat kannatusmittauksissa toiseksi suurin puolue koko maassa, suurin eteläisessä Ruotsissa. Tästä huolimatta, muut puolueet ovat ilmoittaneet, etteivät ne tee sen kanssa yhteistyötä, vaikka puolue itse sitä haluaisi. Tämä on johtanut siihen, että sosialidemokraatit ovat tunnustelleet porvarileiristä keskustaa ja liberaaleja yhteistyöhön mahdolliseen tulevaan hallitukseen. Kyseessä on suuri muutos Ruotsin politiikassa.


title: Ruotsidemokraatit

text: Ruotsidemokraatit perustettiin 6. helmikuuta 1988 tukholmalaisessa asunnossa, jossa oli paikalla eri lähteiden mukaan 7 tai noin 20 henkilöä. Puolueen juuret ovat Bevara Sverige svenskt -liikkeessä ja sitä seuranneessa lyhytikäisessä Ruotsipuolueessa (Sverigepartiet, SvP). BSS oli järjestö, joka pyrki rajoittamaan maahanmuuttoa Ruotsiin ja palauttamaan maahan jo muuttaneet. Ellen Grefbergin ja Gustav Holmströmin vuonna 2014 Nyheter24-verkkolehdessä ilmestyneen jutun mukaan järjestö oli rasistinen.


title: Ruotsidemokraatit

text: Puolueen ensimmäinen puheenjohtaja oli Anders Klarström (1992−1995), jonka tausta oli kansallismielisessä liikkeessä ja natsistisissa puolueissa. Häntä seurasi Mikael Jansson (1995−2005), jonka tausta oli Keskustapuolueessa. Jansson puhdisti puolueen natsismiin viittaavista piirteistä ja kielsi esimerkiksi univormujen käytön, millä estettiin epätoivottujen skinheadien ilmestyminen puoluekokouksiin. Kuitenkin vuoden 1998 vaalien aikaan puolueessa oli enemmän White Power -liikkeisiin kytkeytyneitä henkilöitä kuin vuonna 1995, jolloin Jansson astui johtoon. Vuonna 1999 puolueen puolueohjelma kirjoitettiin uusiksi maltillisempana: vaatimukset esimerkiksi kuolemanrangaistuksen palauttamisesta sekä pankki- ja vakuutussektorin kansallistamisesta poistettiin. Myös suhtautumista maahanmuuttoon muutettiin ”realistisemmaksi”. Vuonna 2000 puheenjohtaja Jansson ilmoitti julkisesti ruotsidemokraattien ”halveksuvan natsismia” sen jälkeen kun puoluetta oli syytetty natsimielisten foorumiksi ja Ruotsissa oli tapahtunut äärioikeistolaisia väkivallantekoja. Vuonna 2001 ruotsidemokraateista lohkesi radikaali äärilaita, josta muodostui Kansallisdemokraatit. Sen mukaan ruotsidemokraatit olivat muuttuneet liian liberaaleiksi.


title: Ruotsidemokraatit

text: Jimmie Åkessonista (s. 1979) tuli puheenjohtaja vuonna 2005. Hän liittyi puolueeseen 15-vuotiaana, ja hänen koko poliittinen uransa on ollut ruotsidemokraateissa. Åkesson vaihdatti vuonna 2006 puolueen tunnuksen äärioikeistolaisuuteen viittaavasta soihdusta vuokoksi.


title: Ruotsidemokraatit

text: Ruotsidemokraatit nousi vuoden 2014 valtiopäivävaaleissa Ruotsin kolmanneksi suurimmaksi puolueeksi 12,9 prosentin kannatuksella. Muut puolueet eivät kuitenkaan tee edelleenkään sen kanssa yhteistyötä sen maahanmuuttolinjan vuoksi. Ruotsidemokraatit ovat kertoneet äänestävänsä hallituksen budjettiesityksiä vastaan, jos sitä ei aleta kuunnella. Vuoden 2014 joulukuussa he tukivatkin opposition budjettiesitystä, joka voitti hallituksen esityksen.


title: Ruotsidemokraatit

text: Joulukuussa 2014 puoluesihteeri Björn Söder korosti Ruotsin kansalaisuuden ja ruotsalaisen kansallisuuden eroa ja toivoi, että maan vähemmistökansallisuudet assimiloituisivat ruotsalaisiin, jotta maahan ei syntyisi ei-ruotsalaisia alueita. Hänen mukaansa kaikki vähemmistökansallisuudet, kuten maassa kauan asuneet saamelaiset, ruotsinjuutalaiset ja Tornionlaakson meänkieliset, voivat kuitenkin asua Ruotsissa. Söderin lausunto aiheutti Ruotsissa kohun, sillä Söder ei pidä saamelaisia ruotsalaisina toisin kuin monet ruotsalaiset. Saamelaiset eivät itsekään pidä itseään ruotsalaisina, ja he vastustavat yhä assimilointipolitiikkaa, jollaisella Ruotsissa on pitkät perinteet.


title: Ruotsidemokraatit

text: Joulukuussa 2014 Aftonbladet julkaisi selvityksensä, jonka mukaan ruotsidemokraattien valtiopäiväedustajat tekevät yhtä paljon tai jopa enemmän rikoksia kuin maahanmuuttajat. Lehden mukaan ruotsidemokraatit ja maahanmuuttajat tekevät kaikkia rikoksia noin kaksinkertaisen määrän verrattuna kantaruotsalaisiin. Väkivaltarikoksissa heidän eronsa oli kolminkertainen. Huumausainerikoksia puolueen valtiopäiväedustajat tekivät nelinkertaisen määrän kantaväestöön ja kaksinkertaisen määrän maahanmuuttajiin nähden. Toisen polven maahanmuuttajat puolestaan tekivät kaikissa ryhmissä vähemmän rikoksia kuin ruotsidemokraatit.


title: Ruotsidemokraatit

text: Puolueen ensimmäinen puheenjohtaja Anders Klarström on tuomittu tappouhkauksesta. Ennen Ruotsidemokraatteja hän oli perustamassa kansallissosialistien Sturmabteilung-joukkojen inspiroimaa Valtakunnan toimintaryhmää (Riksaktionsgrupp, RAG). RAG on muun muassa hyökännyt Demokraattisen liiton (Demokratisk Allians, DA) puoluetoimistoon ja syyllistynyt useisiin väkivallantekoihin, kuten kahden homoseksuaalin murhaan Göteborgissa. RAG organisoi myös ”julkisuuden henkilöitä vastaan suunnattuja vihakampanjoita”, joiden kohteena oli mm. tunnettu viihdetaiteilija ja Israelin puolestapuhuhja Hagge Geigert. Myös Anders Klarström tuomittiin yhtenä kampanjan järjestäjänä.


title: Ruotsidemokraatit

text: Puolueen nuorisojärjestö Sverigedemokratisk Ungdom toimi 1990-luvulla keskeisenä äärioikeiston yhteen kokoajana. Sen ensimmäinen puheenjohtaja Robert Vesterlund, jonka tausta on natsiskini-liikkeessä, saatiin kiinni käsikranaatin kanssa Vasemmistopuolueen silloisen johtajan Gudrun Schymanin vappupuheen yleisöstä. Useista väkivaltarikoksista tuomittu Vesterlund on edelleen merkittävä hahmo ruotsalaisessa äärioikeistoissa, muttei enää aktiivinen puolueessa.


title: Ruotsidemokraatit

text: Vuoden 2010 valtiopäivävaalien alla julkaistu Expo-lehden tutkimus paljasti, että 18 kunnassa oli ehdolla ruotsidemokraatteja, joilla on selviä siteitä white power -liikeeseen. Tutkimuksessa paljastettiin ehdokkaita, jotka kieltävät holokaustin, levittävät rasistista sanomaa anonyymisti internet-foorumeilla, allekirjoittavat sähköpostejaan natsitervehdyksin, ja lahjoittavat rahaa militanteille natsiryhmille, kuten Ruotsin vastarintaliikkeelle.


title: Ruotsidemokraatit

text: Marraskuussa 2012 puolueen kansanedustaja ja talouspoliittinen vastaava Erik Almqvist joutui eroamaan, kun julkisuuteen levisi video, jossa Almqvist ja toinen ruotsidemokraattien poliitikko solvasivat ja huorittelivat kolmea maahanmuuttajaa ja myöhemmin hyökkäsivät heidän kimppuunsa rautaputkin aseistautuneena. Videon kuvaaja oli puolueen kansanedustaja ja oikeuspoliittinen vastaava Kent Ekeroth, joka joutui myös eroamaan. Muutamaa päivää myöhemmin puoluetta ravisteli uusi rasimikohu, kun kansanedustaja Lars Isovaara solvasi rasistisesti parlamentin maahanmuuttajataustaista vahtimestaria. Isovaara muun muassa väitti, että hänen reppunsa oli varastettu, mutta todellisuudessa hän oli humalassa unohtanut sen ravintolaan. Myös Isovaara erosi valtiopäiviltä.


title: Ruotsidemokraatit

text: Helmikuussa 2014 puolueen puheenjohtaja Jimmie Åkesson jäi kiinni valehtelusta, kun hän väitti alakouluaikoinaan pelänneensä väkivaltaista maahanmuuttajajengiä. Åkessonin entiset opettajat ja koulutoverit todistivat, ettei hänen koulussaan ollut maahanmuuttajajengiä eikä koulussa tuolloin edes ollut suurta määrää ulkomaalaisia. Sen sijaan Åkesson kuului myöhempinä kouluvuosinaan uusnatsistiseen skinheadjengiin.


title: Ruotsidemokraatit

text: Lokakuussa 2006 Antifascistisk aktion (AFA) uhkasi estää kunnanvaltuuston kokouksen Göteborgissa, koska ruotsidemokraatteja oli valittu. Kokouksen pitäminen vaati miljoona kruunua maksaneen poliisioperaation. Elokuussa 2007 kolme veitsin aseistautunutta miestä hyökkäsi Åkessonia puolueen nuorisojohtajana edeltäneen Martin Kinnusen kotiin. Siellä ollutta tyttöystävää uhattiin veitsellä, hänet sidottiin teipillä ja heitettiin rappukäytävään. Kinnunen ja hänen tyttöystävänsä pahoinpideltiin myöhemmin metroasemalla Tukholmassa. Kaksi naista sai vankilatuomion Kinnusen naisystävän pahoinpitelystä. Naisia syytettiin myös Kinnusen pahoinpitelystä, mutta tälle ei löytynyt näyttöä oikeudessa.


title: Ruotsidemokraatit

text: Vuoden 2010 vaalien alla ruotsidemokraattien 24-vuotias ehdokas pahoinpideltiin tämän kodissa ja hänen otsaansa viillettiin hakaristi. Hänen kimppuunsa oli aiemminkin hyökätty veitsin ja hänen kotitaloonsa oli aiemmin päivällä maalattu iskulauseita. Tekijät myös kiinnittivät AFA:n tarroja. Poliisitutkinnassa tapauksen kulku on kuitenkin kyseenalaistettu. Lundin yliopiston oikeuslääketieteellisen laitoksen raportin mukaan näyttää vahvasti siltä, että haavat ovat itse aiheutettuja.


title: Ruotsidemokraatit

text: Useat ruotsalaiset lehdet ovat kertoneet, että puolueen tehtävissä on työskennellyt kaksi henkilöä, joilla epäillään olevan yhteyksiä Venäjään. He ovat useissa jutuissa valtiopäiväkansliassa työskennellyt Alexander Fridback ja valtiopäiväedustaja Kent Ekerothin poliittinen sihteeri Dick Abrahamsson. Heidät palkkasi Ekeroth. Toinen on erotettu, toinen suljettu valtiopäivien ulkopuolelle. Fridback on muun muassa tehnyt epäilyttävän talokaupan rikostuomioita saaneen venäläisen kanssa ja saanut jälleenmyynnissä miljoonien kruunujen voitot. Kohun synnyttyä venäläistaustainen Fridback erosi tehtävästään valtiopäiväkansliassa, oman ilmoituksensa mukaan vapaaehtoisesti. Ekeroth kiistää nimittäneensä Fridbackin ja muutkin yhteydet tähän ja väittää olevansa Venäjä-vastainen. Expressenin mukaan Ekerothilla on kuitenkin yhteyksiä Venäjä-mielisiin piireihin länsimaissa. Abrahamssonilla on yhteyksiä uusnatseihin, ja lisäksi hän on julkaissut Facebookissa Venäjä-mielistä propagandaa ja ihailee Venäjän presidentti Vladimir Putinia. Hänen pääsynsä valtiopäivätaloon estettiin.


title: Ruotsidemokraatit

text: Ruotsin valtiopäivävaalit 2002 olivat ensimmäiset vaalit, johon ruotsidemokraatit osallistuivat puolueena. Vaalikampanja keskittyi maahanmuuton arvosteluun ja kulttuurisesti yhtenäisen Ruotsin puolesta puhumiseen. Useat puolueen edustajat joutuivat AFA:n ja Vasemmistopuoleen nuorisojärjestön Ung Vänsterin jäsenten väkivaltaisten hyökkäysten kohteeksi. Ruotsidemokaatit saivat 1,44 prosentin kannatuksen, mitä pidettiin puolueen sisällä voittona vaikka se ei riittänytkään edustajan saamiseen valtiopäiville.


title: Ruotsidemokraatit

text: Vuoden 2006 valtiopäivävaaleilla kannatus ei vieläkään riittänyt edustajan saamiseen, ruotsidemokraatit saivat 2,93 prosenttia äänistä. Korkeinta puolueen kannatus oli Landskronan kunnassa, jossa 22,26 prosenttia asukkaista äänesti ruotsidemokraatteja.


title: Ruotsidemokraatit

text: Ruotsidemokraatit sai 5,7 % äänistä ja valtiopäiville 20 edustajaa. Vaalitulos johti vaaleja seuranneena päivänä suuriin ruotsidemokraattien vastaisiin mielenosoituksiin. Tukholman keskustaan kokoontui yli 10 000 ihmistä osoittamaan mieltään ruotsidemokraatteja vastaan. Myös Göteborgissa ja Malmössä oli mielenosoituksia. Göteborgin mielenosoitukseen liittyi illalla 20. syyskuuta arviolta 5000 ihmistä.


title: Ruotsidemokraatit

text: Vuoden 2014 valtiopäivävaaleissa ruotsidemokraatit nostivat kannatuksensa 12,9 prosenttiin ja saivat valtiopäiville 49 edustajaa.


title: Rui Costa

text: Rui Manuel César Costa (s. 29. maaliskuuta 1972 Lissabon, Portugali) on portugalilainen entinen jalkapalloilija. Nykyisin hän toimii Benfican jalkapallotoimenjohtajana.


title: Rui Costa

text: Rui Costaa pidetään yhtenä Portugalin kaikkien aikojen parhaista pelaajista. Hän oli yksi Portugalin "kultaisen sukupolven" tähdistä. Rui Costa pelasi yleensä hyökkäävänä keskikenttäpelaajana niin sanotulla kymppipaikalla. Hänet tunnettiin erityisesti pelinäkemyksestään ja syöttötaidostaan.


title: Rui Costa

text: Rui Costa oli Benfican kasvatti. Ammattilaisuransa hän aloitti lainapestillä Fafen riveissä vuonna 1990. Vuonna 1991 Rui Costa palasi Benficaan. Hän saavutti seurassa kolmen kauden aikana sekä Portugalin-mestaruuden että Portugalin cupin voiton.


title: Rui Costa

text: Vuonna 1994 Rui Costa siirtyi Italiaan Fiorentinan riveihin. Hän edusti Fiorentinaa seitsemän kauden ajan ja saavutti seurassa muun muassa kaksi Italian cupin voittoa. Vuonna 2001 Rui Costa siirtyi toiseen italialaisseuraan Milaniin. Milanissa hän saavutti viiden kauden aikana muun muassa Italian-mestaruuden, Italian cupin voiton ja Mestarien liigan voiton.


title: Rui Costa

text: Vuonna 2006 Rui Costa palasi Benficaan. Hän lopetti uransa vuonna 2008 ja ryhtyi seuran jalkapallotoimenjohtajaksi.


title: Rui Costa

text: Portugalin maajoukkueessa Rui Costa pelasi vuosina 1993–2004 94 ottelua ja teki niissä 26 maalia. Hän edusti Portugalia EM-kilpailuissa vuosina 1996, 2000 ja 2004 sekä MM-kilpailuissa vuonna 2002. Rui Costa saavutti Portugalin riveissä EM-hopeaa kotikisoissa vuonna 2004. Hän oli myös mukana Portugalin nuorten maailmanmestaruuden voittaneessa joukkueessa vuonna 1991.


title: Michael Nylander

text: Michael Nylander (s. 3. lokakuuta 1972 Tukholma) on pitkän uran tehnyt ruotsalainen jääkiekkohyökkääjä, joka on pelannut NHL:ssä 15 kautta ja edustanut Ruotsia useissa arvokisoissa.


title: Michael Nylander

text: Hartford Whalers varasi Nylanderin vuoden 1991 NHL:n varaustilaisuudessa. Hänet varattiin kolmannella kierroksella ja hänen varausnumeronsa oli #59. Nylander valittiin ensimmäisellä Elitserien-kaudellaan 1991–1992 vuoden tulokkaaksi, jonka jälkeen hän siirtyi Pohjois-Amerikkaan. Hartfordissa Nylander pelasi puolitoista kautta, kunnes siirtyi maaliskuussa 1994 Calgary Flamesiin kaupassa, jossa Calgaryyn matkasivat myös James Patrick ja Zarley Zalapski sekä Hartfordiin Gary Suter, Paul Ranheim ja Ted Drury . Nylander pelasi kauteen 1998–1999 saakka Calgaryssä lukuun ottamatta vierailuja SM-liigan JyP HT:ssä työsulkukaudela 1994–1995 ja kautta 1996–1997, jolloin hän pelasi Sveitsin pääsarjassa HC Luganossa ajauduttuaan sopimuskiistoihin Calgaryn kanssa. Nylander teki JyPHT:ssa 16 ottelussa tehot 11+19=30 ja oli SM-liigan tehokkain NHL-vahvistus. Luganossa pelatessaan hän voitti Sveitsin liigan pistepörssin.


title: Michael Nylander

text: Tammikuussa 1999 Nylanderin oikeudet siirtyivät Tampa Baylle vaihdossa hyökkääjä Andrei Nazaroviin. Jo seuraavalla kaudella Tampa kauppasi Nylanderin Chicago Blackhawks vaihdossa Reid Simpsoniin ja Bryan Muiriin. Chicagossa Nylander rikkoi ensimmäistä kertaa urallaan 60 pisteen rajan ja teki sen kahdesti. Kaudella 2000–2001 hän teki 64 pistettä, joka oli hänen ennätyksensä. Marraskuussa 2002 Nylander joutui jälleen kaupan kohteeksi, kun Tampa Bay lähetti hänet ja varausoikeuden Washington Capitalsiin vastineena Andrei Nikolishinista ja Chris Simonista. Puolentoista kauden jälkeen maaliskuussa 2004 Nylanderin osoite vaihtui Bostoniin, jonne Washington myi hänet varausoikeudesta.


title: Michael Nylander

text: Kesällä 2007 Nylander teki neljän vuoden sopimuksen Washington Capitalsiin, jonne hän siirtyi toistamiseen urallaan .


title: Michael Nylander

text: Kaudella 2009–2010 Nylanderin seura Washington Capitals ei päästänyt Nylanderia pelaamaan yhtään NHL-ottelua, koska Nylander ei sopinut joukkueen pelitapaan. Capitals ei saanut Nylanderia myytyä, koska hänen palkkansa (4,875 milj. dollaria) oli liian suuri. Capitals siirsi Nylanderin AHL:n Grand Rapids Griffinssiin, jossa hän pelasi 24 ottelua. Tammikuun 2010 lopulla Nylander siirtyi Helsingin Jokereihin. Kauden 2010–2011 alussa Capitals lainasi Nylanderin Florida Panthersin AHL-farmiseuraan Rochester Americansiin. Americansissa Nylander loukkasi nikamansa ja oli pitkään sivussa. Ennen seuraavan kauden alkua hän teki koesopimuksen Philadelphia Flyersin kanssa. Nylander ei kuitenkaan saanut pidempää sopimusta Flyersiin, vaan siirtyi lopulta lokakuussa ZSC Lionsiin. Nylanderin sopimus Lionsin kanssa kesti 15 ottelun ja ajan tammikuussa hän siirtyi toiseen sveitsiläisseuraan, Kloten Flyersiin., jossa hän lopetti uransa. Hän kuitenkin teki kaudella 2012-2013 Ruotsin 1-divisioonaan HC Vita Hästeniin 1-ottelun sopimuksen.


title: Michael Nylander

text: Nylander on edustanut Ruotsia useissa arvokisoissa. Hän oli vuoden 1992 nuorten MM-kisojen paras maalintekijä. Hän on pelannut kymmenet MM-kilpailut, kahdet olympialaiset ja yhden World Cupin. Nylander on voittanut kaksi MM-kultaa, kolme MM-hopeaa ja kolme MM-pronssia. Vuonna 1997 Nylander valittiin kisojen parhaaksi hyökkääjäksi.


title: Michael Nylander

text: Nylander on naimisissa Camilla Alteliuksen kanssa. Parilla on kuusi lasta ; Michelle (s. 1994), William (s. 1996), Alexander (s. 1998), Jacquline (s. 2000), Stephanie (s. 2003) ja Daniella (s. 2006)


title: Michael Nylander

text: Michaelin lapsista William ja Alexander pelaavat myös jääkiekkoa. Myös Michaelin pikkuveli Peter on jääkiekkoilija.


title: Lapinniemi

text: Lapinniemi on kaupunginosa Pohjois-Tampereella. Lapinniemen kaupunginosa muodostettiin Tampereen IX kaupunginosan pohjoisosasta vuonna 1989.


title: Lapinniemi

text: Naapurikaupunginosia ovat Petsamo, Lappi ja Tampella. Tampereen keskustaan Lapinniemestä on noin kilometri, mutta linja-autolla Tammelan läpi siinä menee noin viisi minuuttia, Keskustorille 10 minuuttia. Linjaa käyttää muun muassa linja-auto numero 2.


title: Lapinniemi

text: Lapinniemen alueelle valmistui vuonna 1899 Tampereen Puuvillateollisuus Oy:n kankaita ja lankoja valmistanut puuvillatehdas joka liitettiin osaksi Tampellaa vuonna 1934. Tehdas oli toiminnassa 1980-luvun puoliväliin saakka.


title: Lapinniemi

text: Lapinniemessä sijaitsee Rauhaniemen kansankylpylä, vanhaan puuvillatehtaaseen rakennettu kylpylähotelli Holiday Club Tampereen kylpylä sekä Koukkuniemen vanhainkoti. Lapinniemi oli asuntomessualueena vuonna 1990.


title: Viremia

text: Viremia tarkoittaa viruspartikkelien olemassaoloa veressä. Havaittavia oireita viremiassa ei välttämättä ole.


title: Per-Johan Axelsson

text: Per-Johan Axelsson (s. 26. helmikuuta 1975 Kungälv, Ruotsi) on ruotsalainen entinen jääkiekkoilija, joka pelasi vasempana laitahyökkääjänä.


title: Per-Johan Axelsson

text: Axelsson pelasi neljä kautta aikuisten sarjoissa hänen kotikaupunkinsa joukkueessa Frölunda HC:ssa, ennen kuin hän siirtyi Boston Bruinsin joukkueeseen. Bruins varasi hänet NHL:ään vuoden . Hänen varausnumeronsa oli #177. Hän pelasi Bruinsissa vuoteen 2009 asti, lukuun ottamatta NHL:n työsulkukautta, jolloin hän pelasi kotikaupungissaan Frölundan joukkueessa voittaen siellä Ruotsin mestaruuden.


title: Per-Johan Axelsson

text: Axelsson on edustanut myös Ruotsin jääkiekkomaajoukkuetta useaan otteeseen ja voittanut MM-hopeaa vuosina 2004 ja 2003, pronssia vuosina 2002 ja 2001, sekä olympiakultaa vuonna 2006.


title: Vegeta

text: Vegeta (ベジータ, Bejīta) on Dragon Ball Z- ja Dragon Ball GT-animeissa ja Akira Toriyaman tekemässä mangassa esiintyvä kuvitteellinen henkilö. Hän on ylpeä saiyalaisten prinssi ja hyvin voimakas taistelija. Vegeta oli Gokun jälkeen toinen, joka muuttui Super-Saiyalaiseksi (Brolya ja Bardockia ei lasketa, koska molemmat muuttuivat supersaiyalaisiksi elokuvissa, tai speciaaleissa).


title: Vegeta

text: Yhdestä Vegetan sitaateista, "It's over 9 000!" ("yli 9 000"), joka viittaa Gokun voimatasoon, muodostui vuosina 2006–2007 Internet-ilmiö eli "meemi".


title: Vegeta

text: Nappan taisteltua Z-sotureita vastaan ja Chaozun, Tienshinhanin sekä Piccolon kuoltua Kuririn mainitsee Gokun, ja saiyalaiset jäävät odottamaan hänen ilmestymistään. Lopulta Goku saapuu ja voittaa ottelun Nappaa vastaan. Nappa anelee Vegetalta apua, mutta tämä räjäyttää Nappan, koska meni häviämään alemman tason saiyalaiselle.


title: Vegeta

text: Vegetan ja Gokun välisen taistelu aikana Vegeta on ensin voitolla, mutta sitten taistelu kääntyy häntä vastaan Gokun saatua ylivoiman käytettyään kolminkertaista Kaiokenia. Gokun hakattua Vegetaa jonkin aikaa, prinssi aikoo tuhota koko Maan Gyarlic-torpeedollaan, jonka Goku tosin onnistuu päihittämään omalla Kamehamehallaan käytettyään nelinkertaista Kaiokenia. Tämän jälkeen Vegeta yritetään voittaa Genki-kuulalla, hänen häntänsä katkaistaan Yajiroben katanalla ja lopulta Oozaruksi muuttunut Gohan kaatuu Vegetan päälle, nujertaen hänet lopullisesti.


title: Vegeta

text: Aivan henkihieverissä oleva Vegeta onnistuu kuitenkin karkaamaan, koska Goku ei anna Kuririnin tappaa tätä. Lähtiessään Vegeta vannoo voittavansa Gokun vielä jonain päivänä.


title: Vegeta

text:
Bulma ihastui Vegetaan Namek- ja Androidi-saagojen välillä. He saivat pojan, Trunksin ja myöhemmin Dragon Ball Z:n loppupuolella tytön, Bran (Bua, Bura), josta Vegeta pitää todella paljon. Vegeta ei välittänyt perheestään aluksi yhtään, eikä sen takia edes pelastanut Bulmaa ja vauva-Trunksia heidän pudotessaan lentokoneesta (tulevaisuuden Trunks pelasti heidät).
Vaikka Vegeta käyttätyy tylysti Bulmaa kohtaan, Dragon Ballissa ilmenee kyllä muutamia tekoja, jotka näyttävät asioiden todellisen laidan. Esimerkiksi Vegeta uhraa oman henkensä yrittäessään pelastaa rakkaansa (Bulman, Trunksin ja jopa Kakarotin) Majin Buulta käyttämällä voimakkainta tekniikkaansa, Final Explosionia, jolla Vegeta yrittää tuhota Majin Buun kuitenkaan onnistumatta siinä, ja uhraa samalla itsensä.


title: Vegeta

text: Vegetan isä on King Vegeta, jonka Freeza tappoi Vegetan ollessa noin 6-vuotias.


title: Vegeta

text: Vegeta on kaikista sarjan protagonisteista selkeästi temperamenttisin ja Piccolon ohella vakavin. Toisin kuin Piccololla, Vegeta onnistuu kuitenkin sarjan edetessä kehittämään luonteeseensa muun muassa hitusen kuivaa huumoria, joskus jopa mustaa. Hän on hyvin itsekäs ja kärsii voimakkaasta ylemmyydentunnosta. Hänen saiyalaisylpeytensä ei alun perin voinut kestää sitä kolausta, että Goku oli häntä voimakkaampi. Ajan mittaan Vegetan luonne kuitenkin antoi sen verran periksi, että hänen vihansa Gokua kohtaan muuttui lujaksi, mutta kilpailuhenkiseksi ystävyydeksi. Alun perin Vegeta oli myös äärimmäisen julma ja armoton, eikä lopettanut taistelua ennen kuin oli tappanut vihollisensa. Myöhemmin Vegetakin alkoi tuntea inhimillistä armeliaisuutta vastustajaansa kohtaan, joskin erittäin vähän. Myöhemmin Dragonball Z:n lopussa ja GT:ssä Vegetaa on alkanut vaivata selkeä ikäkriisi. Esimerkkejä tästä ovat, että World Martial Arts Tournamentissa Z-sarjan lopulla Vegeta kohtasi itseään huomattavasti nuoremman osanottajan, mutta ennen kuin he ehtivät edes nousta kehään Vegeta mukiloi tämän kuultuaan tarpeeksi kommentteja iästään. Toinen esimerkki on GT:n puolella, kun Bra flirttailee kahden pojan kanssa kotimatkalla, josta Vegeta ei aluksi näyttänyt välittävän pätkääkään, kunnes kuuli toisen sanovan häntä vanhukseksi ja kosti tämän repimällä poikien autosta ratin irti.


title: Vegeta

text: Vegeta kärsi useita vuosikymmeniä, aina parikymppisestä nuorukaisesta pitkälle keski-ikään asti kilpailuhenkisestä fiksaatiota Gokua kohtaan. Hänen saiyalaisprinssin egonsa ei kestänyt sitä loukkausta, että joku olisi häntä parempi. Paljon myöhemmin Vegeta hyväksyi asian ja luopui verisestä kilpailusta, muuttaen asennettaan terveemmäksi ja tuttavallisemmaksi. Vasta Dragonball GT:n puolivälissä, Vegetan saavutettua Gokun kanssa Supersaiyalaisen äärirajat ja heidän voimatasojensa välisen eron kadottua, Vegetan into urheiluhenkiseen kilpailemiseen palasi.


title: Vegeta

text: Saiyalaisen kasvatuksensa ansiosta Vegeta ei pidä heikkoudesta, ja näin ollen ei välitä paljoa heikoista maan asukeista.


title: Vegeta

text: Vegeta on ollut läpi sarjan lähes samanlainen lievää pituuskasvuaan ja lihaksiston vahvistumista lukuun ottamatta. Alun perin Vegeta oli aika pieni ja vaarattoman näköinen vastustaja suuressa haarniskassa. Tosin tarinan edetessä hänen haarniskointinsa vähenee ja hänestä tulee pidempi ja lihaksikkaampi kausi kaudelta, kunnes pukeutuu täydellisesti ihmisten vaatteisiin ja näytääkin jo leveyssuunnassa samankokoiselta, kuin Goku. Vegetan huomattavin piirre on hänen pitkä ja piikikäs tukkansa, kuten monilla muilla saiyalaisilla, tosin GTssä hänen hiuksensa lyhenevät myös ja hän kasvattaa viikset, jotka leikkaa pian kuultuaan Bullan kommentin "Viiksesi saavat sinut näyttämään vanhalta nörtiltä."


title: Vegeta

text: Bukujutsu (levitaatio)


title: Vegeta

text: Ki:n kontrollointi


title: Vegeta

text: Valekuu


title: Vegeta

text: Final Flash


title: Vegeta

text: Big Bang Attack (Alkuräjähdyshyökkäys)


title: Vegeta

text: Atomic Blast (Final Impact)


title: Vegeta

text: Kienzan (Ki-kiekko)


title: Vegeta

text: Renzoku Ki Dan (Pikatuli/Super Power Energy Volley)


title: Vegeta

text: Saishyuu Saigo no Waza (Final Atonement/Final Explosion)


title: Vegeta

text: Final Shine Attack


title: Vegeta

text: Energiarengas


title: Vegeta

text: Giant StormDragon Ball Z:Dragon Ball GT:


title: Trasjanka

text: Trasjanka () on Valko-Venäjällä puhuttava venäjän ja valkovenäjän kielten väli- ja sekamuoto. Usein kielen sanasto on peräisin venäjästä ja kielioppi valkovenäjästä tai molemmista.


title: Trasjanka

text: Ukrainassa puhuttava vastaava ukrainan ja venäjän sekamuoto on nimeltään suržyk.


title: Niagara (lautapeli)

text: Niagara on Thomas Lieschingin suunnittelema ja Zochin vuonna 2004 julkaisena lautapeli. Suomenkielisen painoksen julkaisi suomalainen Marektoy.


title: Niagara (lautapeli)

text: Pelissä tarvitaan ennakointikykyä ja varsinkin useammalla pelaajalla riskien arvioiti on tärkeää. Peli soveltuu sekä aikuisille että lapsille. Niagarassa pelaajat yrittävät saada itselleen oikean yhdistelmän jalokiviä hakemalla niitä kanootilla virtaavan joen rannalta ja palauttamalla kanootit jalokivineen rannalle. Jalokiviä on viittä laatua, joista vaikeimmin tavoitettavat sijaitsevat aivan vesiputouksen reunalla.


title: Niagara (lautapeli)

text: Niagara voitti Spiel des Jahres -palkinnon vuonna 2005.


title: Niagara (lautapeli)

text: Niagaran pelilauta rakentuu pelin säilytyslaatikon päälle. Laudassa on joenuoma, johon asetetaan läpinäkyviä laattoja, jotka kuvaavat joen liikettä. Kanootit, joita kullakin pelaajalla on kaksi, liikkuvat uomassa laatalta toiselle. Vuoron päätyttyä laattoja siirretään työntämällä uusia laattoja yläjuoksulta, jolloin osa alajuoksun laatoista putoaa pelilaudalta. Pudonneiden laattojen päällä olevat kanootit poistuvat laattojen mukana laudalta ja pelaajan on ostettava ne takaisin itselleen. Joenuoman varrella on viisi paikkaa jalokiville.


title: Niagara (lautapeli)

text: Pelivuoro jakaantuu kolmeen osaan, jossa ensimmäisessä pelaajat valitsevat tulevalla vuorolla suorittamansa toiminnon, toisessa pelaajat siirtävät kanoottejaan vuorotellen ja kolmannessa joki virtaa. Tärkeintä pelissä on oikean toiminnon valinta oikeaan aikaan. Onnistuakseen pelaajan täytyy arvioida muiden pelaajien tekemisiä, joen liikettä ja tulevia vuoroja.


title: Windows PowerShell

text: Windows PowerShell (koodinimi Monad), on Microsoftin kehittämä seuraavan sukupolven komentotulkki Windows-käyttöjärjestelmiin, joka lainaa Unixissa tyypillisesti käytettävistä komentoriveistä ominaisuuksia ja yhdistelee niitä tietokantojen hallintaan liittyvien ominaisuuksien kanssa. Sen avulla voidaan ajaa merkkipohjaisia ohjelmia eli skriptejä.


title: Windows PowerShell

text: Windows PowerShell ei ollut osana Windows Vistaa aikatauluongelmista johtuen, mutta sisältyy Vistan SP1-päivitykseen ja Windows Server 2008 jakeluun.


title: Kiuas (yhtye)

text: Kiuas oli suomalainen vuonna 2000 perustettu metalliyhtye. Yhtyeen musiikissa on vaikutteita heavy metalista, power metalista sekä extreme metalin eri tyyleistä. Joissakin kappaleissa on kuultavissa vaikutteita myös progressiivisesta metallista. Yhtyeen sanoituksissa on folk metal -henkisiä vaikutteita suomalaisesta mytologiasta.


title: Kiuas (yhtye)

text: Kiuas perustettiin, kun neljä alkuperäistä jäsentä (Mikko Salovaara, Markku Näreneva, Teemu Tuominen ja Atte Tanskanen) löysivät uuden laulusolistin Ilja Jalkasen. Kiukaan tulevat kappaleet alkoivat saada muotoaan kesällä 2000.


title: Kiuas (yhtye)

text: Ensimmäinen omakustanne-EP "Discipline of Steel" äänitettiin tammikuussa 2002 Studio Tauossa. Syksyn 2002 aikana Kiukaan musiikkityyli löysi suuntansa ja seuraavan EP:n äänitys saattoi alkaa.


title: Kiuas (yhtye)

text: "Born Under the Northern Lights" -EP julkaistiin helmikuussa 2003. Kiuas oli kymmenen semifinalistin joukossa Noisen järjestämässä Young Metal Gods 2003 -kilpailussa. Monet levy-yhtiöt olivat kiinnostuneita yhtyeestä, mutta sopimusta ei heti saatu aikaiseksi. Kesällä 2003 Kiuas solmi maailmanlaajuisen levytyssopimuksen englantilaisen Rage of Achillesin kanssa.


title: Kiuas (yhtye)

text: Kiuaksen ensimmäinen virallinen julkaisu, neljän kappaleen MCD "Winter in June", äänitettiin Studio Tauossa ja masteroitiin Finnvoxilla. Mini-CD julkaistiin maailmanlaajuisesti 29. maaliskuuta 2004. Rage of Achilleksella todettiin taloudellisten syiden vuoksi, että sopimus olisi parempi purkaa. Kiuas purki sopimuksen hyvässä hengessä ja aloitti uuden täyspitkän albumin äänitykset suunnitellusti, vaikka julkaisijasta ei ollut tietoa.


title: Kiuas (yhtye)

text: Syyskuussa 2004 Kiuas solmi levytyssopimuksen Spinefarm Recordsin kanssa. Debyyttialbumi "The Spirit of Ukko" äänitettiin myös Studio Tauossa. Albumi miksattiin Sonic Pumpilla Nino Laurennen johdolla ja sen masteroi Mika Jussila Finnvoxilla.


title: Kiuas (yhtye)

text: Vuonna 2006 julkaistiin yhtyeen toinen albumi, "Reformation".


title: Kiuas (yhtye)

text: Kiuas julkaisi kolmannen albuminsa "The New Dark Age"n 13.maaliskuuta 2008. Levyn ensimmäinen single "Of Sacrifice, Loss and Reward" oli ensimmäisellä listaviikollaan Suomen virallisella singlelistalla ykkössijalla. Levy kokonaisuudessaan oli avausviikollaan Suomen virallisen albumilistan kymmenes.


title: Kiuas (yhtye)

text: Kiuas kiersi 18.–27. syyskuuta 2008 Isoa-Britanniaa Firewindin lämppärinä.


title: Kiuas (yhtye)

text: 27. lokakuuta 2010 yhtyeen nettisivuilla ilmoitettiin laulaja Ilja Jalkasen eroavan yhtyeestä, koska hänen sydämensä ei ollut enää metallimusiikissa, ja hieno bändi kuten Kiuas tarvitsee laulajan, joka omistautuu musiikilleen täysin.


title: Kiuas (yhtye)

text:
29.-31.9.2010 keikoilla Jalkasen korvasi Asim Searah, ja tämän ilmoitettiin olevan virallisesti Kiukaan uusi laulaja Helsingin Nosturissa 15.1.2011.
Kiuas kiersi Iso-Britanniaa Turisaksen kanssa loka-marraskuussa 2011 ilman uutta laulajaansa, jolloin Salovaara lauloi hänen puolestaan.


title: Kiuas (yhtye)

text: Elokuussa 2013 Kiuas julkaisi kotisivuillaan tiedotteen, että Kiuas on tullut tiensä päähän. Yhtyeen päätöskonsertti pidettiin Helsingin Nosturissa 18.10.2013. jossa mukana olivat kaikki Kiukaassa vuosien aikana vaikuttaneet jäsenet.


title: Kiuas (yhtye)

text: EP:t


title: Next-Generation Secure Computing Base

text: Next-Generation Secure Computing Base (NGSCB) on Microsoftin trusted computing -tekniikkaa toteuttava ohjelmistoarkkitehtuuri. Tätä, aiemmin Palladium-nimellä tunnettua arkkitehtuuria on tarkoitus käyttää Windows Vistan Service Pack 1ssä.


title: UEFI

text: Unified Extensible Firmware Interface (UEFI) on standardi, joka määrittelee rajapinnan laitteiston firmwaren ja käyttöjärjestelmän välillä. UEFI on tarkoitettu korvaamaan alkuperäisestä IBM PC -tietokoneesta periytyvä BIOS, jonka asettamat rajoitukset haittaavat PC-tietokoneiden kehitystä. Käytännössä Windows 8:n jälkeen markkinoille tulleet tietokoneet käyttävät BIOSin tilalla UEFIa (joskus nimellä ""uefi bios"").


title: UEFI

text: Standardin edeltäjä oli Intelin yhdessä Hewlett-Packardin kanssa Itanium-järjestelmiä varten 1990-luvulla kehittämä EFI (Extensible Firmware Interface). PC-koneiden BIOS ei soveltunut uusiin koneisiin rajoitustensa vuoksi, koska se oli 16-bittistä 8086-yhteensopivaa koodia.


title: UEFI

text: Intelin vuonna 1998 aloittama projekti tunnettiin nimellä "Intel Boot Initiative", joka myöhemmin sai nimen EFI. Intel julkaisi EFIn version 1.02 12. joulukuuta 2000 ja EFI:n viimeinen versio, 1.10 julkaistiin 1. joulukuuta 2002. Intel siirsi projektin Unified EFI Forum -konsortion kehitettäväksi. UEFI 2.1 julkaistiin tammikuussa 2007 ja viimeisin versio 2.4 heinäkuussa 2013.


title: UEFI

text: Unified EFI Forum julisti EFI 1.10:n vanhentuneeksi vuonna 2005.


title: UEFI

text: UEFI osaa vanhemmasta BIOS-järjestelmistä tutut toimenpiteet, kuten suorittimen ja muistin kellotaajuuksien säätämiseen, prosessorin ja emolevyn ominaisuuksien ja liitäntöjen kytkemiseen päälle ja pois, lämpötilojen valvontaan ja monen muun pc:n tehokkaimman käytön kannalta oleellisen asetuksen säätämiseen.


title: UEFI

text: Secure Boot estää biosin haavoittuvuuksien ohi yrittävien murtautumistyökalujen ja haittaohjelmien pääsyn koneeseen.


title: UEFI

text: Osioinnilla voidaan jakaa kiintolevy osioihin (partitio), jotka näkyvät esim. Windows-käyttöjärjestelmässä omina levyasemakirjaiminaan.


title: UEFI

text: GUID Partition Table (GPT) on UEFI:n määrittämä uusi osiointi (partitionti) kiintolevyille. Tämä korvaa PC-koneissa aiemmin käytetyn MBR-osioinnin ja poistaa sen rajoitukset. GPT käyttää osioiden tunnistukseen GUID-koodeja.


title: UEFI

text: UEFI osaa myös käynnistää koneen vanhoilta MBR-osioiduilta levyiltä. Tällöin ladataan erityinen Compatibility Support Module (CSM).


title: UEFI

text: Suurin osa UEFI:sta on tallennettu kiintolevylle. Se vaatii kiintolevyllä oman osionsa, joka sisältää sen käyttämät tiedostot. Osion on oltava FAT32-muodossa.


title: UEFI

text:
UEFI osaa käynnistää tietokoneen verkosta ladattavien tiedostojen avulla käyttäen Preboot eXecution Environment (PXE) -protokollaa. Se käyttää olemassa olevia verkkoprotokollia kuten IPv4 tai IPv6, UDP, DHCP ja TFTP.
Joukko insinöörejä Googlella ja Ciscolla ehdottavat Linux-ytimen käyttöä UEFI:n tilalla, joka voi nopeuttaa laitteen käynnistymistä huomattavasti ja tarjota turvallisemman vaihtoehdon. UEFI on monimutkainen (sisältää miljoonia koodirivejä), sisältää tunnettuja haavoittuvuuksia ja on aktiivinen vielä varsinaisen käyttöjärjestelmän latauduttua, joka mahdollistaa tunkeutujan käyttää sitä hyväkseen.


title: Windows Communication Foundation

text: Windows Communication Foundation, eli WCF on osa Microsoftin .NET ohjelmistokomponenttikirjastoa. Tyypillisimmin WCF:ää käytetään palvelukeskeskeistä arkkitehtuuria (engl. SOA, Service Oriented Architecture) hyödyntävissä arkkitehtuureissa. WCF avulla sovellukset voivat lähettää dataa asynkronisesti päätepisteiden (engl. endpoint välillä). WCF palveluja voidaan julkaista esim. IIS:in päälle, windows servicenä tai perinteisenä windows applikaationa. WCF mahdollistaa myös päätepisteen tarjoamien palvelujen metadatan julkistamisen siten, että päätepisteen tarjoamien palvelujen kuvaukset ovat luettavissa esim. selaimella WSDL-muodossa. Ohjelmistokehittimet kuten esim. Microsoft Visual Studio tai Embarcadero RAD Studio mahdollistavat asiakasohjelmiston rajapinnan automaattisen muodostamisen näistä metadata kuvauksista.


title: Windows Communication Foundation

text: Lisää tietoa WCF:stä löytyy esim. Microsoftin MSDN:n sivuilta


title: Jäätelöauto

text: Jäätelöauto on auto, josta harjoitetaan jäätelön vähittäismyyntiä asiakkaille auton kulkureitin varrella myymäläauton tapaan.


title: Jäätelöauto

text: Jäätelöautojen toimintaa perustellaan katkeamattomalla kylmäketjulla. Kun jäätelöä kuljetetaan kaupasta kotiin, se ehtii sulaa, mutta jos jäätelö tuodaan pakastimilla varustetulla autolla aivan kotiovelle, se on yhä jäässä. Toisaalta kaupoissa valikoimat saattavat olla monipuolisemmat ja hinnat halvempia.


title: Jäätelöauto

text: Jäätelöautoilla on usein tunnussoitto, jolla asiakkaita houkutellaan. Jäätelöautojen mainossoitto on kielletty tai sitä on säännöksin rajoitettu häiritsevänä joissakin maissa ja Suomessakin joillakin paikkakunnilla.


title: Jäätelöauto

text: Jäätelöautojen idea keksittiin Ruotsissa 1960-luvulla. Suomessa jäätelöautot aloittivat toimintansa vuonna 1993. Syksyllä 2012 alettiin valmistella Suomen Kotijäätelön jäätelöautotoiminnan lopettamista Suomessa. Viimeiset Suomen Kotijäätelön jäätelöautot lopettivat toimintansa 18. elokuuta 2013, ja samalla Kotijäätelö Oy lopetti liiketoimintansa Suomessa. Nestlé puratuttaa jäljellä olevat jäätelöautot, muun muassa pakastinosa irrotetaan.


title: Jäätelöauto

text: Vuonna 2014 perustettiin Suomen Jätskiauto Oy jatkamaan jäätelöautotoimintaa Suomessa. Toimintamalli on lähes samankaltainen kuin Suomen Kotijäätelöllä paitsi että toiminta ajoittuu kesäaikaan ja sen lisäksi autoissa on uusi tunnussoitto. Toiminta on myös merkittävästi suppeampaa kuin Suomen Kotijäätelö Oy:lla.


title: Windows Workflow Foundation

text: Windows Workflow Foundation eli WWF mahdollistaa Vistan yhtenäisten datavirtojen hallinnan erilaisilla työkaluilla. Sen tehtävä on myös automatisoida käyttäjän kannalta tärkeitä tehtäviä, joihin käyttäjä ei muuten voisi vaikuttaa.


title: Windows Presentation Foundation

text: Windows Presentation Foundation eli WPF on .NET Framework 3.0:ssa esitelty kirjasto (aiemmin koodinimeltään Avalon) joka muodostaa Windows Vistan ja myöhempien Windows-versioiden graafisen rajapinnan. WPF toimii käyttöliittymän pohjana ja grafiikan, tekstin, animaatioiden ja videon piirron rajapintana. Se muodostuu XML:ään, .NET:iin ja vektorigrafiikkaan liittyvistä teknologioista.


title: Windows Presentation Foundation

text: WPF käyttää grafiikan piirtoon DirectX:ää ja näytönohjaimen 3D-ominaisuuksia. Vektoripohjaisuuden vuoksi se voi olla huomattavasti perinteistä grafiikan piirtoa hitaampi.


title: Windows Presentation Foundation

text: Se korvaa aikaisemmin Windows-käyttöjärjestelmissä käytetyt GDI ja GDI+-järjestelmät.


title: Swiss International Air Lines

text: Swiss International Air Lines eli Swiss on Sveitsin suurin, vuonna 2002 perustettu lentoyhtiö, joka perustettiin konkurssipesä Swissairin tilalle. Se harjoittaa reittiliikennetoimintaa niin Euroopassa, Pohjois-Amerikassa, Etelä-Amerikassa, Afrikassa kuin Aasiassakin, ja yhteensä sillä on lentokohteita 70. Swissin päälentokenttänä toimii Zürichin lentoasema (ZRH), ja päämajaansa se pitää Baselin kaupungissa.


title: Swiss International Air Lines

text: Saksalainen Lufthansa osti Swissin vuonna 2005. 1. huhtikuuta 2006 alkaen Swiss International Air Lines on osa Star Alliancea.


title: Swiss International Air Lines

text: Vuonna 2018


title: Windows Server 2008

text: Windows Server 2008 (kehitysnimi "Longhorn") on Microsoftin "Windows Server" -tuoteperheen kolmanneksi uusin palvelinjakelu (uusin on Windows Server 2016). Jakelu rakentuu samalle Windows NT 6 -sarjan käyttöjärjestelmälle kuin Windows Vista ja Windows 7, eli sisältää siten samat arkkitehtuuriset uudistukset ja toiminnalliset parannukset. Huomattavin uusi yksittäinen parannus edelliseen versioon on Server Core -teknologia. Windows Server 2008:aa seuraava versio oli Windows Server 2008 R2.


title: Windows Server 2008

text: "Server Core" on yksi Windows Server 2008:n asennusvaihtoehdoista. Server Core on huomattavasti riisutumpi versio tavallisesta asennuksesta ja sisältää ainoastaan komentorivipohjaisen käyttöliittymän. Tekstieditori ja muutamia muita graafisia ohjelmia on kuitenkin käytettävissä.


title: Windows Server 2008

text: Tärkein syy Server Core -asennusvaihtoehdon kehittämiselle oli vähentää mahdollisia haavoittuvuuksia, joita voitaisiin käyttää hyväksi tietomurrossa palvelimelle. On arvioitu, että edellisestä Windows Server -versiosta löytyneistä haavoittuvuuksista 70% ei olisi vaikuttanut Server Core -asennukseen.


title: Windows Server 2008

text: Seuraavat ominaisuudet olivat Windows Server 2003 palvelinjakelussa, mutta on poistettu Windows Server 2008 -palvelimesta.


title: Spiel des Jahres

text: Spiel des Jahres () on saksalainen palkinto lautapeleille. Spiel des Jahres -palkinto perustettiin vuonna 1978 palkitsemaan parhaiten suunniteltuja lautapelejä. Ensimmäinen palkinto jaettiin vuonna 1979.


title: Spiel des Jahres

text: Vuodesta 1989 lähtien lastenpeleille on ollut oma palkintokategoriansa (Kinderspiel des Jahres) ja vuodesta 2011 alkaen myös monimutkaisemmille ja pitkäkestoisemmille peleille, jotka soveltuvat ennen kaikkea lautapeliharrastajille (Kennerspiel des Jahres). Aiemminkin tällaiset pelit saattoivat saada erilaisia erikoispalkintoja, kuten "Agricola" vuonna 2008 ja "Die Tore der Welt" vuonna 2010.


title: Spiel des Jahres

text: Palkinnon myöntää raati, joka tarkastelee kuluneen 12 kuukauden aikana Saksassa julkaistuja lautapelejä, pois lukien sotapelit. Tavallisesti palkinto myönnetään koko perheen käyttöön suunnitelluille peleille.


title: Spiel des Jahres

text: Kriteerit ovat:


title: Kari Uoti

text: Kari Uoti (s. 31. heinäkuuta 1962, Turku) on suomalainen juristi, liikemies ja yhdessä veljensä Jussi Uotin kanssa yksi tunnetuimmista 1980-luvun lopun kasinotalouden taloussotkuihin liittyneistä henkilöistä. Heidät tunnetaan nimellä Uotin veljekset.


title: Kari Uoti

text: Uotin veljesten ensimmäinen suuri liiketoimi oli Salon Seudun Sanomien valtaus ja myynti Turun Sanomille. He olivat mukana myös Lounais-Suomen Säästöpankin, Ikaalisten kylpylän ja Interbankin toiminnassa. Interbankin omistusosuutensa he myivät 1993.


title: Kari Uoti

text: Saamastaan vankeustuomiosta huolimatta Kari Uotin tulot vuonna 2005 olivat 94 058 euroa.


title: Kari Uoti

text: Kari Uotia pidettiin veljeskaksikon "aivoina", ja hän toimi muun muassa Interbankin toimitusjohtajana. Hänet tuomittiin kuuden vuoden vankeusrangaistukseen vuoden 2001 maaliskuussa, josta istui ensikertalaisena noin puolet. Hän kirjoitti vankilassa ollessaan väitöskirjan nimeltä "Euroopan ihmisoikeustuomioistuin – lainkäyttäjä oikeuden tekijänä" sekä kirjan kokemuksistaan.


title: Kari Uoti

text: Salon käräjäoikeus tuomitsi keväällä 2006 Kari Uotin kuuden kuukauden ja kahdenkymmenen päivän ehdottomaan vankeusrangaistukseen törkeästä petoksesta. Kyseessä oli Venator Invest Oy ja Porcap Oy luottoasiat. Euroopan ihmisoikeustuomioistuin katsoi tuomiollaan 9. tammikuuta 2007 tämän oikeudenkäynnin loukkaavan Euroopan ihmisoikeussopimuksen 6 artiklaa, oikeutta oikeudenmukaiseen oikeudenkäyntiin, koska menettelyn kesto oli ylittänyt kohtuullisen käsittelyajan. Lokakuussa 2007 Turun hovioikeus tuomitsi Uotin kolmen kuukauden ja kymmenen päivän ehdottomaan vankeusrangaistukseen.


title: Kari Uoti

text: Uotin vuodelta 1997 peräisin oleviin velka-asioihin liittyvät epärehellisyysepäilyt olivat pitkään käsiteltävänä. Siinä FIM-pankkiiriliikkeen Seppo Sairasta ja entistä professoria, juristi Ari Huhtamäkeä syytettiin muun muassa varojen kätkemisestä. Kesäkuussa 2006 Helsingin käräjäoikeudessa Uoti tuomittiin viiden kuukauden ja kymmenen päivän vankeuteen törkeästä velallisen petoksesta. Sairanen ja Huhtamäki saivat myös vankeustuomiot. Helsingin hovioikeudessa Uotin tuomio muuttui neljään kuukauteen ehdotonta vankeutta, Sairanen ja Huhtamäki taas vapautuivat syytteistä.


title: Kari Uoti

text: Marraskuussa 2006 Euroopan ihmisoikeustuomioistuin päätti ottaa tutkittavakseen Uotin valituksen siltä osin, kun kyse oli Helsingin hovioikeuden päätöksestä evätä erään todistajan kuuleminen sekä tuomareilla mahdollisesti olleesta ennakkokäsityksestä.


title: Kari Uoti

text: Korkein oikeus nosti Uotin tuomiota neljästä kuukaudesta viiteen kuukauteen. 20. lokakuuta 2009 tekemällään ratkaisulla se kuitenkin purki Uotin 17. huhtikuuta 2009 saaman vankeustuomion. Perusteena purulle ilmaistiin osittain olevan Euroopan ihmisoikeustuomioistuimen 21. huhtikuuta 2009 antama päätös tapauksessa Marttinen vs. Suomi, jonka perusteena on itsekriminointisuoja. Tuo päätös ei kuitenkaan millään tavalla muuttanut jo vallitsevaa käytäntöä, mikä oli vallinnut Uotin tuomitsemisen hetkellä.


title: Kari Uoti

text: Keväällä 2013 Jim-televisiokanava esitti Rekonstruktio-nimistä rikossarjaa, jossa Kari Uoti kävi läpi suomalaisen rikoshistorian merkittävimpiä tapauksia yhdessä rikostoimittaja Pekka Lehtisen kanssa.


title: Kari Uoti

text: Vankilasta vapautumisensa jälkeen Uoti on toiminut yrittäjänä omassa lakiasiaintoimistossaan edustaen muun muassa Maija-Liisa Lahtista, Ilpo Kuokkasta, Esa Laihoa, Hannu Kailajärveä, Perussuomalaisia sekä Salpausselän Rakentajien Mika Wileniusta.


title: Thomas Blood

text: Thomas Blood (1618 — 24. elokuuta 1680) oli irlantilaissyntyinen 1600-luvulla elänyt herrasmiesvaras. Parhaiten hänet tunnetaan yrityksestä varastaa Ison-Britannian kruununjalokivet.


title: Thomas Blood

text: Blood aloitti rikollisen uransa menetettyään omaisuutensa Englannin sisällissodan jälkeen. Epäonnistuneen aatelismiehen sieppausyrityksen jälkeen päätti Blood vuonna 1671 ryöstää kruununjalokivet, joita tuolloin esiteltiin Lontoon Towerissa. Yhdessä apuriensa kanssa Blood onnistui sitomaan vartijan. Ryöstön yhteydessä kruunu nuijittiin levyksi ja valtikka katkaistiin puoliksi. Näiden lisäksi varkaat veivät valtakunnanomenan. Ryöstö ei jäänyt muilta vartijoilta huomaamatta ja joukkio jäi kiinni Lontoon kaduilla käydyn takaa-ajon jälkeen.


title: Thomas Blood

text: Lyhyen vankeuden jälkeen Blood vietiin kuningas Kaarle II:n kuultavaksi. Bloodin rohkeus teki kuninkaaseen ilmeisesti suuren vaikutuksen, sillä hän jätti Bloodin rankaisematta. Sen sijaan hän lahjoitti Bloodille maata Irlannista.


title: Jussi Uoti

text: Jussi Mikael Uoti (s. 1964) on yhdessä veljensä Kari Uotin kanssa eräs tunnetuimmista 1980-luvun lopun kasinotalouden taloussotkuihin liittyneistä henkilöistä.


title: Jussi Uoti

text: Jussi Uoti teki henkilökohtaisen konkurssin taloussotkujen seurauksena ja pakeni ulkomaille. Hänen rooliaan tapahtumissa pidetään vähäisempänä kuin hänen veljensä Kari Uotin.


title: Jussi Uoti

text: Jussi Uoti joutui syytteeseen myös omaisuutensa salaamisesta konkurssimenettelyssä. Asiaa koskeva oikeudenkäynti kesti kuukausia keväällä 2006. Tuomio asiassa annettiin 12. joulukuuta 2006. Uoti sai Salon käräjäoikeudessa vuoden ja kahden kuukauden vankeusrangaistuksen törkeästä velallisen epärehellisyydestä. Uoti salasi yli 12 miljoonan euron omaisuuden konkurssissaan 1998. Tapauksen asiakirjat julistettiin salaiseksi 15 vuodeksi. Tuomio purettiin Korkeimmassa oikeudessa vuonna 2010. KKO:n mukaan ”konkurssissa annettaviksi vaaditut tiedot olivat sellaisessa yhteydessä samanaikaisesti vireillä olleeseen rikosasiaan, että Euroopan ihmisoikeustuomioistuimen asiaa koskeva oikeuskäytäntö huomioon ottaen A:lla oli pesäluetteloa vannoessaan ollut oikeus olla ilmoittamatta omaisuuttaan siltä osin kuin häntä oli syytetty törkeästä velallisen petoksesta”.


title: Kasinotalous

text: Kasinotalous oli paheksuva nimitys, joka levisi käyttöön 1980-luvulla. Kasinotaloudella tarkoitetaan erityisesti 1980-luvun loppupuolen ja aivan 1990-luvun alun Suomen talouden "hulluja vuosia", joissa 1980-luvun puolivälissä vapautuneiden markkinoiden toiminta johti talouden ylikuumenemiseen. Kasinotalous johti lopulta suuriin tappioihin pankeille ja sijoitusliikkeille sekä oli osaltaan vaikuttamassa Suomen talouden ajautumisessa lamaan 1990-luvun alussa.


title: Kasinotalous

text: Kasinotalouden tyypillisimpiä piirteitä olivat jupit, lainojen tyrkyttäminen heikkoja vakuuksia vastaan, helposti saatujen lainojen käyttäminen kalliisiin hyödykkeisiin, kuten muskeliveneisiin, luksuskesämökkeihin ja autoihin sekä sijoituskuplat.


title: Kasinotalous

text:
Kasinotalous toi pörssin ja sijoittamisen palkansaajien tietoon ennennäkemättömällä tavalla; muun muassa lehdissä esiintyi kirjoituksia tunnetuista pörssimiehistä (esimerkiksi Jukka Keitele). Kasinotalousvaiheesta alkoi kuluttajien säästämisen painopiste siirtyä korkotalletuksista pörssisidonnaisempiin sijoituselementteihin, kuten osakkeisiin ja sijoitusrahastoihin.
Jotkut kasinotalouden nimekkäistä toimijoista pakoilivat ulkomailla, mutta joutuivat myöhemmin syytteeseen eri talousrikoksista. Kuuluisimpia näistä olivat Peter Fryckman, Jussi ja Kari Uoti sekä Jukka-Pekka Mattila.


title: Kasinotalous

text: Kasinotalous oli myös talousrikollisten kulta-aikaa. Usein lainoja otettiin talousrikollisten pöytälaatikkofirmojen nimiin. Lainojen vakuuksien (esimerkiksi tonttien, rakennusten) arvot yliarvioitettiin (esimerkiksi väärennettiin asiakirjoja tai sitten arviot teetettiin muiden talousrikollisten tätä tarkoitusta varten tehtailemilla pöytälaatikkofirmoilla). Perusteettomien lainojen myöntämisessä helpotti myös pankin johtohenkilökunta, joka saattoi saada ns. kick-backinä takaisin tietyn osuuden myönnetystä lainasta.


title: Kasinotalous

text: Muita kasinotalouden nostamia julkisuuden henkilöitä olivat Taito Tuunanen ja Kai Mäkelä.


title: Max Kenig

text: Max Kenig (s. 16. syyskuuta 1983 Riihimäki) on suomalainen entinen jääkiekkoilija. Hän pelasi kevääseen 2009 Saksan kolmanneksi korkeimmalla sarjatasolla Oberligassa EHC Leipziger Eislöwenin joukkueessa. Hän on 172 senttiä pitkä. Hänen pelipaikkansa oli keskushyökkääjä ja kätisyys left. Max on veljesduon (Kasper Kenig) nuorempi jäsen. Hän on taitava, peliä lukeva sentteri, joka on kiekollisena monipuolinen. Hän pelasi Jääkiekon SM-liigaa KalPassa kaudella 2005–2006.


title: Max Kenig

text: Kenig oli mukana pronssia voittaneessa Suomen joukkueessa alle 18-vuotiaiden MM-kisoissa vuonna 2001.


title: Windows NT 4.0

text:
Windows NT 4.0 on Microsoftin graafinen, yrityskäyttöön suunniteltu käyttöjärjestelmä, joka oli suunniteltu toimimaan sekä yhden että useamman suorittimen tietokoneissa. Se oli ensimmäinen NT-pohjainen järjestelmä, jossa oli uusi Windows 95:n tyylinen käyttöliittymä, ja viimeinen, josta käytettiin NT-nimeä.
Käyttöjärjestelmä julkaistiin 31. heinäkuuta 1996.


title: Windows NT 4.0

text: Windows NT 3.51:n seuraajana Windows NT 4.0 toi Windows 95:n modernin käyttölittymän Windows NT -tuotesarjaan, mukaan lukien Windows-shellin, Windows Explorerin (nimellä "Windows NT Resurssienhallinta") sekä "oma"-omistusliitteet (esim. "Oma tietokone"). Se myös sisälsi useimmat Windows 95:n mukana tulleet ohjelmat. Sisäisesti Windows NT 4.0 tunnettiin nimellä Shell Update Release (SUR eli "shell-päivitysjulkaisu"). Useissa hallintatyökaluissa, merkittävimpänä mainittakoon "User Manager for Domains", "Server Manager" ja "Domain Name Service Manager", on paranneltu graafinen käyttöliittymä. Windows NT 4.0:n Käynnistä-valikko erotti "käyttäjäkohtaiset" pikakuvakkeet ja kansiot "kaikkien käyttäjien" pikakuvakkeista ja kansioista erotinviivalla. Windows NT 4.0 sisältää joitakin parannuksia Microsoft Plus! for Windows 95 -paketista, kuten esimerkiksi 3D Pinball -pelin, fonttien tasoituksen, mahdollisuuden siirtää kokonaisia ikkunoita, korkeatarkkuuksiset kuvakkeet sekä mahdollisuuden venyttää taustakuvaa täyttämään koko ruutu. Windows Desktop Updaten pystyi asentamaan Windows NT 4.0:lle päivittääkseen shell-version ja asentaakseen Ajoitetut tehtävät. Windows NT 4.0 Resource Kit sisälsi työpöydän teemat -apuvälineen.


title: Windows NT 4.0

text: Windows NT 4.0 on Microsoft Windowsin viimeinen merkittävä julkaisu, joka tukee Alpha-, MIPS- ja PowerPC-suoritinarkkitehtuureja. Se pysyi yrityskäytössä useita vuosia huolimatta Microsoftin erinäisistä yrityksistä saada asiakkaat vaihtamaan Windows 2000:een ja uudempiin versioihin. Se oli myös viimeinen Windows NT -perheen julkaisu, jonka nimessä käytettiin "Windows NT" -sanoja.


title: Windows NT 4.0

text: Vaikkakin suurin parannus oli Windows 95:n shellin lisääminen, useita merkittäviä parannuksia tehtiin suorituskykyyn, skaalautuvuuteen sekä , ytimeen, USER32:een, COM:iin ja MSRPC:hen liittyen. Windows NT 4.0 esitteli myös "järjestelmäkäytännöt" ja järjestelmäkäytäntöeditorin.


title: Windows NT 4.0

text: Muita tärkeitä ominaisuuksia, joita tämä julkaisu sisälsi, olivat Crypto API, Telephony API 2.0 rajoitetulla Unimodem-tuella, joka oli ensimmäinen TAPI-julkaisu Windows NT -alustalle, DCOM ja uudet OLE-ominaisuudet, ja Microsoft Transaction Server verkkosovelluksille, Microsoft Message Queuing (MSMQ), joka paransi prosessien välistä kommunikaatiota, Winsock 2 ja parannukset TCP/IP-pinoon sekä tiedostojärjestelmän eheytyksen tuki.


title: Windows NT 4.0

text: Windows NT 4.0:n palvelinversiot sisältävät Internet Information Servicesin version 2.0, Microsoft FrontPagen version 1.1, NetShow Servicesin, Remote Access Servicen (joka sisältää PPTP-palvelimen VPN-toiminnallisuutta varten) ja Multi-Protocol Routing -palvelun. Mukana on myös uusia hallintotyökaluja sekä kevytversion Network Monitor -työkalusta, joka oli osa System Management Serveriä. Enterprise-versio sisälsi Microsoft Cluster Serverin.


title: Windows NT 4.0

text: Yksi merkittävä ero verrattuna Windows NT:n aiempiin versioihin on, että Graphics Device Interface (GDI) siirrettiin ydintilaan sen sijaan, että se olisi käyttäjätilassa CSRSS-prosessissa. Tämä paransi huomattavasti suorituskykyä verrattuna Windows NT 3.51 -versioon, eritoten graafisessa käyttöliittymässä, mutta se myös tarkoitti sitä, että grafiikka- ja tulostinajurien täytyi toimia ydintilassa, mikä saattoi johtaa ongelmiin tietokoneen vakauden kanssa.


title: Windows NT 4.0

text: Windows NT 4.0 oli ensimmäinen Microsoft Windowsin julkaisu, joka sisälsi DirectX:n vakiona — versio 2 oli Windows NT 4.0:n alkuperäisen julkaisun mukana ja versio 3 oli vuoden 1997 puolivälissä julkaistun Service Pack 3:n mukana. Toisin kuin Windows 95 (jossa ei ollut DirectX-komponenttia kuin vasta elokuussa 1996 julkaistussa OSR2-julkaisussa), Windows NT 4.0 ei tue Direct3D- ja USB-teknologioita. DirectX:n myöhempiä versioita ei julkaistu Windows NT 4.0:lle, vaikkakin epävirallinen DirectX 5 -paketti oli saatavilla. Kuitenkin OpenGL-teknologiaa käyttäviä grafiikoita tuettiin vakaasti alusta alkaen ja monet videopelit ja 3D-ohjelmistot käyttivät niitä onnistuneesti (esim. Quake I, II ja III, Unreal, Unreal Tournament, 3D Studio MAX, SoftImage, Maya...).


title: Windows NT 4.0

text: Windows NT 4.0 sisälsi myös uuden Windows Tehtävienhallinta -sovelluksen. Aiemmat Windows NT -versiot sisälsivät Tehtävälista-sovelluksen, mutta se näyttää vain "sovellukset", jotka ovat työpöydällä tällä hetkellä. Valvoakseen suoritinkäyttöä ja muistiresursseja, käyttäjien oli pakko turvautua Suorituskyky-sovellukseen. Tehtävienhallinta tarjoaa kätevämmän tavan tilannekatsauksen saamiseen ja sen selvittämiseen, mitkä sovellukset ovat käynnissä milloinkin.


title: Windows NT 4.0

text: Windows NT 4.0:n kanssa käyttäjät voisivat vihdoin käyttää Internet Explorerin 32-bittistä versiota NT-pohjaisessa käyttöjärjestelmässä. Windows NT:n aiemmat versiot tukivat vain Internet Explorerin 16-bittisiä versioita. Microsoft tarjosi Internet Explorerista versioon Internet Explorer 6.0 SP1 saakka Windows NT 4.0 -käyttöjärjestelmille, joissa oli asennettuna Service Pack 6. Windows NT 4.0 esitteli Sysprep-työkalun levykuvien tekemiseen.


title: Windows NT 4.0

text: Koska Microsoft Management Consolea ei oltu kehitetty vielä (sen ensiesiintyminen tapahtui Windows 2000:ssa), Windows NT 4.0:n hallintatyökalut ovat itsenäisiä suoritettavia ohjelmia eivätkä MMC-osia.


title: Windows NT 4.0

text: Windows NT 4.0:n RISC-versioissa NTVDM:n x86-emulaatiotuki päivitettiin 286:sta 486:een.


title: Windows NT 4.0

text: Vaikkakin Windows NT 4.0 tarjosi huomattavaa vakautta verrattuna Windows 95:een, se oli myös vähemmän joustava työpöytäperspektiivistä. Suuri osa vakaudesta saatiin käyttämällä suojattua muistia ja laitteistoabstraktointikerrosta. Suora laitteiston käyttö ei ollut sallittua ja "huonosti käyttäytyvät" sovellukset lopetettiin ilman, että tietokonetta piti uudelleenkäynnistää. Kompromissina oli se, että NT vaati liiallisen määrän muistia (32 megatavua normaaliin pöytäkonekäyttöön, 128 megatavua tai enemmän vaativilla 3D-sovelluksille) verrattuna kuluttajille suunnattuihin tuotteisiin, kuten Windows 95:een.


title: Windows NT 4.0

text: Windows NT 4.0 on myös vähemmän käyttäjäystävällinen kuin Windows 95 mitä tulee tiettyihin huolto- ja hallintatehtäviin; huolimatta siitä, että se julkaistiin vuotta myöhemmin kuin Windows 95, siinä eI ollut oletuksena Plug and Play -tukea eikä Laitehallintaa (vaikkakin rajoitetun tuen pystyi asentamaan myöhemmin), joka huomattavasti helpottaa laitteiston asentamista. Monet yksinkertaisemmat DOS-sovellukset toimisivat, mutta graafiset DOS-sovellukset eivät, johtuen tavasta, miten ne käyttivät grafiikkalaitteistoa. Vaikkakin Windows NT 4.0:ssa oli uutena ominaisuutena ohjelmointirajapinnat levyn eheytystä varten, sisäänrakennettua eheytyssovellusta ei ollut, toisin kuin Windows 95:ssä. Sen lisäksi Windows NT 4.0:sta puuttui USB-tuki, ominaisuus, joka lisättäisiin Windows 95:n OEM-versioihin OSR 2.1 -julkaisussa.


title: Windows NT 4.0

text: Ero Windowsin NT/2000- ja 95/98-sarjojen välillä päättyi, kun Windows XP:n eri versiot julkaistiin. Siihen mennessä ohjelmointirajapinnat — kuten OpenGL ja DirectX — olivat kasvaneet tarpeeksi ollakseen tarpeeksi tehokkaita yleistä käyttöä varten. Toisaalta siihen mennessä itse laitteistosta oli tullut tarpeeksi voimakas kestääkseen ohjelmointirajapinnan prosessoinnin hyväksyttävästi.


title: Windows NT 4.0

text: Windows NT 4.0 Server oli sisällytetty BackOffice Small Business Server -paketin versioihin 4.0 ja 4.5.


title: Windows NT 4.0

text: "Option Pack" oli saatavana ilmaisena CD-levynä vuoden 1998 tienoilla; kyseinen CD sisälsi IIS:n version 4.0 Active Server Pagesin kanssa, FrontPage-palvelinlaajennokset, sertifikaattipalvelimen, MTS:n, MSMQ:n, CDONTS:in, Internet Authentication Servicen (IAS), Indexing Servicen, Microsoft Management Consolen version 1.0, Microsoft Site Serverin, SMTP- ja NNTP-palvelut ja muita uusia ohjelmistoja.


title: Windows NT 4.0

text: Useita ominaisuuksia, kuten esimerkiksi Distributed File System ja Windows NT Load Balancing Service (WLBS), oli saatavana lisäosina Windows NT Server 4.0:aan. Routing and Remote Access Service oli myös ladattava ominaisuus, joka korvasi Windows NT 4.0:n erilliset RAS- ja Multi-Protocol Routing -palvelut.


title: Windows NT 4.0

text: Microsoft Officen uusin versio, joka toimii Windows NT 4.0:ssa, on Office XP.


title: Windows NT 4.0

text: Microsoft julkaisi Service Packeja Windows NT 4.0:lle pääasiassa korjatakseen ohjelmointivirheitä. Tuotteen elinkaaren aikana, Windows NT 4.0:lla oli useita Service Packeja, kuten myös erinäisiä "option packeja". Viimeinen täysi Service Pack oli Service Pack 6a (SP6a).


title: Windows NT 4.0

text: Service Pack 7 oli suunnittella yhdessä vaiheessa vuoden 2001 alkupuolella, mutta tästä tuli "Post SP6a Security Rollup" ("Service Pack 6a:n jälkeinen turvallisuuspaketti") eikä varsinainen Service Pack, ja se julkaistiin 26. heinäkuuta 2001, 16 kuukautta Windows 2000:n julkaisun jälkeen ja melkein kolme kuukautta ennen Windows XP:n julkaisua.


title: Windows NT 4.0

text: Service Packit lisäsivät useita uusia ominaisuuksia, kuten uudempia versioita tai parannuksia Internet Information Servicesiin, julkinen avain- ja sertifikaattiauktoriteettitoimintoja, käyttäjätunnus- ja käyttäjäprofiiliparannuksia, älykorttituen, paranneltu symmetrinen multiprosessointituki (SMP), skaalautuvuusparannuksia, klusterointiominaisuuksia, parannuksia COM-tukeen, käyttäjäkohtaiset levytilarajoitukset, tapahtumalokipalvelu, "Security Configuration Manager" -MMC-lisäosa, MS-CHAPv2 ja NTLMv2, SMB-pakettien allekirjoitustuki, SYSKEY, parannuksia, WINS-parannuksia, Routing and Remote Access Service (RRAS), PPTP, parannuksia DCOM/HTTP-tunnelointiin, IGMPv2, WMI, Active Accessibility ja NTFS 3.0 -tuki, muiden muassa.


title: Windows NT 4.0

text: Microsoft julkaisi viisi versiota Windows NT 4.0 Workstation- ja Server-Resource Kitistä (alkuperäinen julkaisu sekä neljä täydennyspakettia), joka sisälsi laajan määrän työkaluja ja apuvälineitä sekä kolmansien osapuolien ohjelmistoja.


title: Windows NT 4.0

text: Microsoft lopetti turvallisuuspäivitysten tarjoamisen Windows NT 4.0 Workstationille 30. kesäkuuta 2004 ja Windows NT 4.0 Serverille 31. joulukuuta 2004 useiden vakavien turvallisuusongelmien, mukaan lukien Microsoft Security Bulletin MS03-010:n, tähden, joita Microsoftin mukaan ei voisi paikata ilman merkittäviä muutoksia ydinkäyttöjärjestelmään. Tietoturvatiedotteen mukaan "Windows NT 4.0:n ja Windows 2000:n ja sen seuraajien välisten oleellisten eroavaisuuksien vuoksi on mahdotonta uudelleenrakentaa ohjelmistoa Windows NT 4.0:lle haavoittuvuuden poistamiseksi. Sen tekeminen vaatisi erittäin merkittävän osan Windows NT 4.0 -käyttöjärjestelmän uudelleensuunnittelua ja [...] ei olisi takeita, että Windows NT 4.0:lle suunnitellut ohjelmistot toimisivat odotetusti paikatussa järjestelmässä".


title: Windows NT 4.0

text: Kesäkuun 2003 ja kesäkuun 2007 välillä Windows 2000 Server -julkaisusta löydettiin ja korjattiin 127 turvallisuusongelmaa, joista monet saattavat myös vaikuttaa Windows NT 4.0 Server -järjestelmiin; kuitenkaan Microsoft ei testaa ohjelmistoja, joiden tuki on jo päättynyt.


title: Windows NT 4.0

text: Windows NT:n vakaus tarjosi pienempiä tukikustannuksia verrattuna Windows 95:een tai Windows 98:aan. Sen seuraajaksi tuli myöhemmin Windows 2000, joka perustui NT-teknologiaan ja se laajalti yhdisti Windowsin NT- ja kuluttajaversiot. Windows XP ja myöhemmät versiot viimeistelivät ydinarkkitehtuurin yhdentymisen NT-teknologian ympärille.


title: Windows NT 4.0

text: Windows NT 4.0:n tukema fyysisen RAM- eli keskusmuistin enimmäismäärä on 4 gigatavua.


title: Kylkiasento

text: Kylkiasento, myös NATO-asento, on ensiavussa käytetty asento tajuttomalle potilaalle. Sen tehtävä on pitää potilas vakaassa asennossa ja hengitystiet avoimina. Selällään makaavan kieli voi tukkia hengitystiet.


title: Kylkiasento

text: Kylkiasennosta on useita muunnelmia, mutta potilas voidaan laittaa kylkiasentoon esimerkiksi näin:


title: Heimoaate

text: Heimoaate tarkoittaa useimmiten suomalais-ugrilaisten kansojen yhteenkuuluvuutta korostavaa aatetta, jota on kutsuttu myös "panfennismiksi". Heimoaate alkoi muotoutua 1800-luvulla kansallisuusaatteen seurauksena. Voimakkainta yhteenkuuluvuuden tunnetta suomalaiset ovat yleensä kokeneet itämerensuomalaisia lähisukukansojaan kohtaan. Ajoittain heimoaatteen piiriin on kuitenkin luettu suomalaisten etäisemmätkin kielisukulaiset aina Siperiaa myöten.


title: Heimoaate

text: Heimoaatteella on aiemmin ollut näkyviä poliittisia ja kulttuurisia ulottuvuuksia. Suomen taiteen kultakausi pohjautui vahvasti karelianismiin. Suomen itsenäisyyden alkuaikoina heimoaate vaikutti heimosotiin ja Suur-Suomi-aatteeseen. Eräänlaiseksi heimoaatteen ilmentymäksi on nähty sekin, että jatkosodan aikana muu kuin suomensukuinen väestö internoitiin Suomen miehittämässä Itä-Karjalassa leireille.


title: Heimoaate

text: Nykyisin heimoaate pyrkii pääasiassa edistämään suomalaissukuisten kansojen selviytymistä ja elvytystyötä ilman valtiollisten rajojen muutoksia. Tällaista toimintaa harrastaa muun muassa Juminkeko-säätiö. Myös tunnetumpi ja arvostettu M. A. Castrénin seura ja monet muut suomalais-ugrilaiset seurat tukevat suomalais-ugrilaisten kansojen kielten säilymistä, kulttuurin kehittymistä ja historian tutkimista.


title: Pelimuodot

text: Pelimuodot tai pelimoodit () ovat videopeleissä esiintyviä pelimuotoja, joissa pelaamisen säännöt ovat erilaisia. Pelimuodot jaetaan yleisimmin yksin- ja moninpelimuotoihin. Erilaiset moninpelimoodit ovat tyypillisiä kaikissa moninpelin sisältävissä peleissä.


title: Adriano

text: Adriano voi tarkoittaa seuraavia:


title: Psycho Motel

text: Psycho Motel on vuonna 1996 perustettu rock- ja heavy metal -yhtye, jonka Iron Maiden -kitaristi Adrian Smith perusti sooloprojektejaan varten.


title: State of Mind (Psycho Motelin albumi)

text: State of Mind on Psycho Motelin albumi, joka julkaistiin vuonna 1996.


title: State of Mind (Psycho Motelin albumi)

text: Kaikki kappaleet on säveltänyt ja sanoittanut Adrian Smith, ellei toisin mainita.


title: Kristillinen keskus

text: Kristillinen Keskus, virallisesti Helsingin Kristillinen Keskus, oli Patmos Lähetyssäätiön aiempi toimintakeskus ja sijaitsi Harjukatu 2:ssa Sörnäisissä. Seurakuntien pidättyvyys antaa tiloja herätysliikkeille johti siihen, että Patmos perusti Helsingin Kristillinen Keskuksen. Kristillisessä Keskuksessa toimi kahvio ja säätiön kustantamien julkaisujen myymälä.


title: Kristillinen keskus

text: Sittemmin Patmos järjesteli toimintojaan uudelleen ja perusti Savenvalajan paja -nimisen kokoustoiminnan keskuksen Helsingin Sörnäisiin ja Studio24/Kristillinen mediakeskus -nimisen studion video- ja äänitallenteiden tuottamiseen.


title: Welcome to the World

text: Welcome to the World on Psycho Motelin albumi, joka julkaistiin vuonna 1997.


title: Victoraș Iacob

text: Victoraș Constantin Iacob (s. 14. lokakuuta 1980 Râmnicu-Vâlcea, Romania) on romanialainen jalkapalloilija, joka edustaa FC Steaua Bukarestia. Iacobin pelipaikka on hyökkääjä.


title: Victoraș Iacob

text: 191 senttimetriä pitkä Iacob teki debyyttinsä Romanian liigassa vuonna 1999 pelatessaan AS Rocar Bukarestin joukkueessa. Vuonna 2001 hän siirtyi pääkaupungin seurasta Universitatea Craiovaan, jossa hän pelasi vuoden ennen muuttoa takaisin Bukarestiin, tällä kertaa FC Naționalin riveihin. Eri romanialaisseuroja ahkerasti kiertänyt Iacob edusti ennen nykyistä seuraansa myös FC Oțelul Galația ja Rapid Bukarestia.


title: Volsin tähtitorni

text: Komakallion tähtitorni sijaitsee Kirkkonummella Volsin kylässä. Sen omistaa Tähtitieteellinen yhdistys Kirkkonummen Komeetta. Se sijaitsee 6 kilometrin päässä Kirkkonummen keskustasta pohjoisluoteeseen. Tähtitorniin asennettiin marraskuussa 2004 28 cm kaukoputki.


title: Volsin tähtitorni

text: Tähtitornissa on kokonaan poistyönnettävä katto, niin että havaittaessa koko taivas on näkyvissä.


title: Volsin tähtitorni

text: Tähtitornille on vedetty sähköt ja rakennettu tie. Yhdistyksellä on CCD-kamera ja tietokone, joten siellä voidaan ottaa kuvia syvän taivaan kohteista.


title: Volsin tähtitorni

text: Tähtitornin rakentamista ovat tukeneet jäsenet lahjoituksillaan, Kirkkonummen Säästöpankkisäätiö ja Suomen Kulttuurirahasto. Rakentamista on rahoittanut Euroopan unioni "Leader+" -tuellaan. Kirkkonummen kunta on luovuttanut 4000 neliön maa-alueen yhdistyksen käyttöön.


title: Volsin tähtitorni

text: Komakalliolle on valmistunut elokuussa 2008 myös toinen tähtitorni. Siinä on 11 cm linssikaukoputki ja jalusta, jossa on automaattinen goto-haku.


title: Volsin tähtitorni

text: Vuonna 2009 Komakalliolle on rakennettu tähtitorni, josta havaitaan muuttuvia tähtiä. Vuonna 2011 rakennettiin neljäs havaintorakennus sekä erillinen jalusta siirrettäville kaukoputkille. 2015 rakennettiin havaintorakennus, jossa on kolme kaukoputkea valokuvausta varten.


title: Viljo Suokas

text: Viljo Valter Suokas (31. tammikuuta 1920 Harlu – 4. lokakuuta 1943 Sekee) oli kaukopartiomies ja Mannerheim-ristin ritari n:o 44. Sotilasarvoltaan hän oli vääpeli. Viljo Suokas osallistui talvisotaan asevelvollisena ja kouliintui jo tuolloin partiotoimintaan palvellessaan sissiyksikössä. Jatkosodassa Suokas palveli Päämajan kaukopartiotehtävissä partiomiehenä ja partionjohtajana ErP 4:n osasto Kuismasessa (OsKu).


title: Viljo Suokas

text: Elokuussa 1941 Suokas lähti johtamaan 17-miehistä partiota, jonka tehtävä oli mm. hankkia tietoja suomalaisten Säämäjärven eteläpuolelle pysähtyneen etenemisen saamiseksi uudelleen vauhtiin. Tämän lisäksi partion piti häiritä liikennettä Petroskoin tiellä sekä edetä vielä Muurmannin radalle miinoittamaan sitä. Petroskoin - Jessoilan tiellä partio tuhosi korkea-arvoisia upseereita kuljettaneen auton. Matkustajilta saadut erittäin arvokkaat asiakirjat oli toimitettava Päämajaan mitä pikimmin, joten suunnitelmat muuttuivat pikapaluuksi asiapaperien ja jo aiemmin saatujen vankien kera.


title: Viljo Suokas

text: Nimitys Mannerheim-ristin ritariksi tuli 13. joulukuuta 1941. Kaukopartioritarina hänen nimitysperustelunsa on kirjoitettu peitellymmin kuin yleensä. Niissä todetaan, että "kaikkea sitä, mitä vääpeli Suokas on näillä retkillään aikaansaanut ei voida vielä yksityiskohtaisesti selostaa."


title: Viljo Suokas

text: Syyskuussa 1943 Maaselän kannakselle Sekeehen suunnattu vihollisen tukikohdan ja huoltokeskuksen tuhoamisretki koitui Viljo Suokkaan kohtaloksi. Varastorakennusta tuhottaessa hän sai vatsaosuman, johon menehtyi paluumatkalla. Hänet haudattiin maastoon. Suokkaan viimeiset sanat olivat: ""Pojat, minä en enää jaksa. Ottakaa lakki päästä ja lukekaa Isä Meidän -rukous."" Suokkaan hautaa on sotien jälkeen etsitty kahteen kertaan tuloksetta.


title: Nathan Bedford Forrest

text: Nathaniel Bedford Forrest (13. heinäkuuta 1821 Chapel Hill, Tennessee – 29. lokakuuta 1877 Memphis, Tennessee) oli etelävaltioiden kenraali Yhdysvaltain sisällissodassa. Hän liittyi etelävaltioiden armeijaan sotamiehenä vuonna 1861. Hänestä tuli Robert E. Leen luotetuin ratsuväenkenraali ja hän otti osaa muun muassa Tupelon, Brice’s Crossroadin ja Franklinin taisteluihin. Hän oli ehkä sodan arvostetuin ratsuväen ja partisaanien (sissien) johtaja. Forrest oli yksi sisällissodan innovatiivisimmista ja menestyksekkäimmistä kenraaleista, ja hänen liikkuvan sodankäynnin taktiikoitaan tutkitaan nykyäänkin. Sisällissodan jälkeen hänestä tuli Ku Klux Klanin ensimmäinen suurvisiiri. Eräiden lähteiden mukaan Forrest lähti myöhemmin klaanista, koska hän ei hyväksynyt sen uutta suuntaa.


title: Nathan Bedford Forrest

text: Huhtikuussa 1864 Fort Pillow’n taistelun päätteeksi Forrestin johtamat joukot syyllistyivät verilöylyyn, jossa tapettiin satoja enimmäkseen mustia unionin sotilaita.


title: Nathan Bedford Forrest

text: Forrest kuoli diabeteksen jälkiseuraamuksiin Memphisissä vuonna 1877.


title: Nathan Bedford Forrest

text: Forrestille pystytettiin muistomerkki Selman kaupunkiin Alabamaan vuonna 2000. Muistomerkkiä tärveltiin ja siihen kuulunut patsas katosi vuonna 2012. Romen kaupungissa Georgiassa on ollut Forrestin patsas vuodesta 1909, ja Tennesseessä on hänen mukaansa nimetty luonnonpuisto.


title: Anakoreetti

text: Anakoreetti, myös 'anakoriitti' tai 'ankoriitti', (englanniksi naispuolinen 'anchoress') (kreikan sanasta "anakhoretes" 'se joka on vetäytynyt maailmasta', verbistä "anakhoreo" 'vetäytyä', 'astua syrjään') tarkoittaa ihmistä, joka uskonnollisista syistä vetäytyy sekulaarista yhteiskunnasta voidakseen viettää intensiivisesti rukoukseen keskittynyttä, askeettista ja olosuhteiden salliessa eukaristiakeskeistä elämää. Termi on käytössä erityisesti eriteltäessä eri (yleensä kristillisen) asketismin muotoja: anakoreetti on vetäytynyt maailmasta yksinäisyyteen osana omaa askeettikilvoitteluaan, kenobiitti puolestaan kilvoittelee yhteisön jäsenenenä, nunnana tai munkkina. Näiden lisäksi on myös muita asketismin muotoja, esimerkiksi alkukristillisyydessä mahdollinen kilvoittelutapa oli kotiasketismi, eristäytyminen omaan tai perheen kotiin.


title: Anakoreetti

text: Anakoreettinen elämä on yksi varhaisimmista kristillisen munkkiuden muodoista. Se on ehkä parhaiten tunnettu arkeologisista ja kirjallisista todisteista, joita sen olemassaolosta keskiajan Englannissa on säilynyt. Nykyään se on yksi pyhitetyn elämän muodoista roomalais-katolisessa kirkossa, ja sitä koskevat samat normit kuin vihittyä erakkoelämää.


title: Anakoreetti

text: Anakoreettista elämää pidetään usein uskonnollisen erakkouden alatyyppinä, mutta toisin kuin erakot, anakoreettien oli annettava lupaus stabiliteetista (vuoden 2010 suomenkielinen käännös pyhän Benediktuksen säännöstä käyttää sanoja 'sitoutuminen' ja 'vakaus'), ja he valitsivat elämän pysyvässä klausuurissa usein kirkon yhteyteen rakennetussa keljassa. Erakoista heidät erotti myös se, että he kävivät läpi läheisesti hautajaisia muistuttavan vihkimyksen, jonka jälkeen heitä ainakin ideologisesti pidettiin maailmalle kuolleina, eräänlaisina elävinä pyhimyksinä.


title: Anakoreetti

text: Anakoriittisesta elämäntavasta tuli laajalle levinnyt varhaisen ja sydänkeskiajan aikana. Joitain anakoreettien asuintiloja on säilynyt nykypäivään. Asuinsija oli yleensä melko yksinkertainen kelja (joita Englannissa kutsuttiin myös 'anchorhold'iksi), joka oli rakennettu kiinni paikallisen seurakuntakirkon yhteen seinään. Germaanisissa maissa viimeistään 900-luvulta alkaen oli tavallista lukea kuolleiden hetkirukoukset, kun anakoreetti astui keljaansa. Tämä kuvasi anakoreetin kuolemaa maailmalle ja uudestisyntymää hengelliseen elämään yksinäisyydessä Jumalan ja enkelten yhteydessä. Joskus, jos anakoreetti muurattiin keljansa sisään, piispa painoi sinettinsä seinään merkitäkseen sen kirkollisella auktoriteetillaan. Toiset anakoreetit pystyivät liikkumaan vapaasti keljansa ja kirkon välillä. Kelja ei vastoin yleistä käsitystä yleensä ollut yksi pieni huone, vaan käsitti todennäköisesti pari huonetta ja ehkä pienen puutarhan. Anakoreetilla saattoi olla palvelija, joka kykeni hoitamaan hänen asioitaan keljan ulkopuolella.


title: Anakoreetti

text: Anakoreetin oli mahdollista seurata messua ja nauttia pyhää ehtoollista keljan kirkon kanssa jakamaan seinään avatun, luukuilla varustetun, alttaria kohti olevan ikkunan kautta, jota kutsuttiin 'hagioskoopiksi', englanniksi myös 'kurkistusluukuksi' ('squint'). Keljan ulkoseinässä avautui myös pieni ikkuna ulkomaailmaan. Tämän ikkunan kautta anakoreetti vastaanotti ruokaa ja muita välttämättömyyksiä, ja saattoi puolestaan antaa vieraille sielunhoitoa ja hengellistä opastusta – anakoreeteille syntyi maine viisaina ihmisinä. Walter Hilton varoittaakin anakoreettia kuuntelemasta juoruja ja neuvoo, kuinka päästä eroon ihmisistä, jotka hengelliset kysymyksensä hoidettuaan alkavat puhua maallisia (pitää olla hiljaa, eikä toisen puhetta saa 'ruokkia').


title: Anakoreetti

text: Anakoreettien oli tarkoitus pysyä keljassaan kaikissa olosuhteissa. Jotkut jopa paloivat kuoliaiksi keljassaan, koska kieltäytyivät lähtemästä sieltä silloinkaan, kun merirosvot tai muut hyökkääjät ryöstivät ja polttivat kaupungin. Anakoreetit söivät niukasti ja vaatimattomasti ja viettivät päivänsä kontemplatiivisessa rukouksessa sekä muiden puolesta esirukoillen. Anakoreettivirret, kuten Ignus Lux Sanctum, joka ylistää valon pyhyyttä kaikissa sen olomuodoissa, toimivat inspiraationa Atanasius Kircherin optiikan ja magnetismin tutkimusten taustalla.


title: Anakoreetti

text: Anakoreettien päivittäisestä rutiinista voi saada käsityksen lukemalla heille kirjoitettua elämänsääntöä. Nykyään parhaiten tunnettu on varhaiselta 1200-luvulta peräisin oleva englantilainen Ancrene Wisse, joka tunnetaan myös nimellä Ancrene Riwle (kieli on varhaista keskienglantia). Nimi tarkoittaa 'Anakoreettien sääntöä'. Toinen, vähemmän tunnettu esimerkki on nimellä De Institutione Inclusarum kulkeva, englantilaisen sisterssiläisen Aelder reevaulx’laisen sisarelleen n. 1060-1062 kirjoittama sääntö, jota kutsutaan englanniksi vaihtelevasti nimillä The Eremetical Life, 'Erakkoelämä', The Rule of Life for a Recluse, 'Elämänsääntö erakolle/anakoreetalle, ja The Training of Anchoresses, 'Anakoreettien koulutus/valmennus/opetus' . On arvioitu, että Ancrene Wissessä määriteltyjen päivittäisten rukousten lukeminen vei noin neljä tuntia. Lisäksi anakoreetit kuuntelivat kirkossa pidettäviä jumalanpalveluksia ja omistautuivat omalle yksityiselle rukoukselleen ja hengelliselle lukemiselle.


title: Anakoreetti

text: Anakoreettisen elämän alku on jäljitettävissä 200-luvulle. Esimerkiksi pyhää Hilarionia (Gaza 291-Kypros 371 jaa.) kunnioitettiin suuresti anakoreettisen elämän aloittajana Palestiinassa ("Catholic Encyclopedia", ST. JEROME, Vita S. Hilarionis: P.L. III, 29-54). Anakoreettisesta elämästä tuli erityisen suosittua Englannissa. Englantilaisista anakoreeteista:King’s Lynnin, itäenglantilaisen kaupungin Kaikkien pyhien kirkon alkuperäinen anakoreetinkelja tuhottiin uskonpuhdistuksessa. Myöhemmät rakennustyöt kuitenkin paljastivat jäänteitä alkuperäisistä keskiaikaisista perustuksista, jotka ovat nyt näytteillä kirkossa.


title: Anakoreetti

text: Kaiken kaikkiaan Englannista löytyy todisteita noin 740 anakoreetasta ja 600 keljasta vuosien 1100 ja 1539 välillä. Vuonna 1539 kuningas Henrik VIII lakkautti luostarilaitoksen ja lopetti anakoriittisen elämän Englannissa. Naispuolisia anakoreetteja oli enemmän kuin miehiä – ero oli huomattavin 1200-luvulla; Englannissa anakoreeteista 2/3 oli naisia


title: Anakoreetti

text: Hyviä esimerkkejä englantilaisista anakoreettikeljoista on yhä nähtävissä Chester-le-Streetissä Durhamissa ja Hartlipissä Kentissä.


title: Nomadit

text: Nomadit ovat ihmisiä, jotka eivät asetu vakinaiseen asuinpaikkaan vaan liikkuvat esimerkiksi laiduntavien eläinten mukana. Monet kulttuurit ovat olleet perinteisesti nomadisia, mutta nomadismi on maatalous- ja edelleen teollisuusyhteiskunnissa yhä harvinaisempaa. Nomadeista tunnetuimpia ovat paimentolaiset eli pastoraaliset nomadit, jotka paimentavat karjaa ja liikkuvat sen perässä, kun entinen alue ei enää elätä sitä, ja metsästäjä-keräilijät, jotka liikkuvat riistan, kalan ja ravintokasvien perässä esimerkiksi vuotuiskierron mukaisesti. Nomadismin vastakohta on sedentismi, paikoillaan asuminen.


title: Nomadit

text: Puolinomadit eli "seminomadit" viettävät osan vuodesta asuen paikallaan, osan liikkuen. Esimerkki tästä ovat osan aikaa maata viljelevät, enimmäkseen lampaita hoitavat "puolipaimentolaiset". Monesti Afrikan ja Aasian puolinomadit viljelevät maata sateisempana vuodenaikana ja laiduntavat lampaita kuivempana. Kuivien alueiden puolinomadien asuinalue on yleensä täysnomadien asuinaluetta sateisempi. Se on Afrikassa tai Aasiassa monesti puolikuiva metsä- ja pensasalue. Pohjois-Afrikan puolinomadit asuvat osan vuotta kylissä ja vaeltavat osan vuotta arolla ja autiomaassa eläinlauman kanssa asuen teltassa. Monesti puolinomadit suosivat karjana pienikokoista eläimiä, lampaita ja vuohia.


title: Nomadit

text: Transhumanssi on viljely-yhteisöjen karjanhoitoa siten, että erilliset paimenet hoitavat karjaa kylän peltojen ulkopuolella hyvinkin kaukana ja viipyvät paimennusretkillään jopa vuosia.


title: Ärjä

text: Ärjä eli Ärjänsaari on saari Oulujärvessä Ärjänselällä. Pinta-alaltaan 270 hehtaarin suuruinen saari kuuluu Kajaanin kaupunkiin. Ärjä on noin neljä kilometriä pitkä itä–länsi-suunnassa ja leveimmillään hieman yli kilometrin. Saaressa on noin kymmenen kilometriä rantaa, lähes kokonaan hiekkarantaa. Saaren luonnolle ovat tyypillisiä korkeat hiekkatörmät; korkeampia törmiä on vain Ärjänselän länsipuolella sijaitsevassa Manamansalossa. Törmät ovat syntyneet Oulujärven kallistuttua vähitellen itään päin. Oulujärven vedenpinta on ajan mittaan vyöryttänyt saaren törmät. Erikoisena luonnonmuodostumana saari kuuluu Natura 2000 -ohjelmaan ja sen rantojen lisärakentaminen on estetty myös Kajaanin kaupungin rantaosayleiskaavalla.


title: Ärjä

text: Aiemmin saaren omisti UPM-Kymmene Oyj Kajaani Oy:n perintönä. Saareen rakennettiin 1920- ja 1930-luvuilla lomamökkejä, jotka olivat ensin Kajaani Oy:n ja myöhemmin sen työtä jatkaneiden yritysten työntekijöiden vuokrattavissa. Saaren suosio oli suurimmillaan 1950-luvulla. Kainuun elinkeino-, liikenne- ja ympäristökeskus osti saaren valtiolle vuonna 2017. Saaresta on tarkoitus tehdä luonnonsuojelualue.


title: Ärjä

text: Saarella ei ole pysyvää asutusta. Siellä on vain lomamökkejä saaren etelärannalla. Saaren rannoista vain noin kymmenen prosenttia on rakennettua, joten Ärjässä on Oulujärven suurin yhtenäinen vapaa ranta-alue. Saaren länsipäässä, Palopäässä eli Karkeassapäässä sijaitsee Kajaani Oy:n aikoinaan rakentama kalakämppä. Useat saaren rakennuksista ovat Kajaani Oy:n arkkitehtina toimineen Eino Pitkäsen käsialaa.


title: Ärjä

text: Historiasta tiedetään Oulujärven sisävesirosvojen lymynneen saarella odottamassa Oulusta palaavia kainuulaisia tervansoutajia.


title: Ärjä

text: Tammikuussa 2016 metsäyhtiö UPM aloitti saarella metsien hakkuut. Saari kuuluu Natura 2000 -alueisiin ja muun muassa Suomen luonnonsuojeluliitto vaati hakkuiden lopettamista luonnonsuojelulakiin vedoten. UPM:n mukaan Kajaanin ELY-keskuksen hyväksymät 120 hehtaarin aluetta koskevat hakkuut olivat osa saaren hoito- ja käyttösuunnitelmaa. Hakkuiden pelättiin uhkaavan alueen retkeily- että ympäristöarvoja.


title: Ärjä

text: 8. helmikuuta 2016 Greenpeacen aktivistit estivät hakkuita asettumalla hakkuukoneiden tielle. Seuraavana päivänä UPM ilmoitti hakkuiden lopettamisesta, mutta kritisoi vahvasti luonnonsuojelijoiden toimintaa alueella.Ärjän Säipässä on 1900-alun hiekkajaalan hylky, johon on myöhemmin rakennettu venelaituri. Hiekkajaaloilla kuljetettiin aikoinaan Ärjästä hiekkaa Kajaanin Auralaan, jossa Kajaani Oy valmisti omastamassaan tiilitehtaassa tiiliä.


title: Ikaalisten Kylpylä

text: Ikaalisten Kylpylä (virallisesti Scandic Ikaalisten Kylpylä) on vuonna 1884 perustettu Ikaalisissa Kylpylän kaupunginosassa sijaitseva kylpylä, joka tunnetaan erityisesti loma- ja kongressikeskuksena. Kylpylä on Pohjoismaiden suurin monitoimikylpylä, josta löytyy muun muassa laaja valikoima wellness-hoitoja, ryhmäliikuntatunteja, golf-kenttä ja keilahalli.


title: Ikaalisten Kylpylä

text: Kylpylän perusti vuonna 1884 kauppias G. N. Eränen Naantalin kylpylän innoittamana. Kylpylän alkuperäinen nimi oli ”Eräsen sauna”, mutta vuoden 1896 asiakirjoissa kylpylää kutsutaan ”Kauppalan saunaksi", kun Ikaalisten kauppala tuli mukaan kylpylän omistajaksi. 1910-luvulla nimi muuttui "Ikaalisten Kylpylaitos Oy:ksi" ja vuonna 1927 uuden laajennuksen yhteydessä "Ikaalisten Kylpylä Oy:ksi". Nykyisin Ikaalisten kylpylä kuuluu Scandic Hotels -ketjuun.


title: Ikaalisten Kylpylä

text: Huoneita 314 kpl, joista allergiahuoneita 55, esteettömiä 4 ja lemmikkihuoneita 14 kpl.


title: Ikaalisten Kylpylä

text: Kokoustiloja 15, suurimman kokoustilan kapasiteetti 730 henkilölle.


title: Aikakone (romaani)

text: Aikakone () on H. G. Wellsin romaani vuodelta 1895. Sitä on pidetty aikamatkustustarinoiden peruskivenä. Tarinasta on tehty kaksi elokuvaversiota, vuosina 1960 ja 2002. Elokuvat on kuitenkin pelkistetty seikkailuelokuviksi, eivätkä ne kunnolla vastaa alkuperäistekstiä.


title: Aikakone (romaani)

text: Romaanin kertoja ja päähenkilö Aikamatkaaja matkustaa tekemällään aikakoneella vuoteen 802 701. Siellä hän tapaa suloisen eloi-kansan ja näitä syövät, maan alla asuvat hirvittävät morlokit. Eloi-kansa on taantunut henkisesti; heillä ei ole taidetta tai tiedettä ja he käyttävät aikansa vain yksinkertaisiin huvituksiin, kuten kukkien keräilyyn, tanssiin ja lauluun, ympäristössä, jonka menneet polvet ovat ilmeisesti keinotekoisesti muuttaneet miellyttäväksi. Morlokit ilmeisesti (kertojan teorian mukaan) valmistavat eloiden käyttämät vaatteet ja muut keinotekoiset tarve-esineet.


title: Aikakone (romaani)

text: Romaanin olennaista ainesta on kertojan teoria, jonka mukaan eloit ovat olleen alun perin yhteiskunnan yläluokkaa, joka on pikkuhiljaa vallannut kaiken maanpäällisen tilan ja pakottanut työtätekevät asumaan ja palvelemaan heitä maan alla. Evoluutio on muokannut työläisistä maanalaiseen elämään sopeutuneen uuden ihmislajin. Maanpäälliset ovat puolestaan kehittäneet ympäristönsä niin miellyttäväksi ja helpoksi, että he ovat itse evoluution myötä taantuneet ruumiin- ja hengenvoimiltaan. Lopulta on syntynyt jonkinlainen symbioosi, jossa morlokit ylläpitävät viettiensä mukaisesti eloiden elämää, mutta käyttävät heitä myös ruoaksi. Teos voidaan nähdä vertauskuvana aikansa Britannian luokkaeroista, ja siihen on vaikuttanut H. G. Wellsin sosialistinen aatemaailma.


title: Kantakirja

text: Kantakirja on rekisteri tiettyjen kotieläinten jalostukseen hyväksytyistä yksilöistä.Nätä kotieläimiä ovat naudat, siat, lampaat, vuohet ja hevoseläimiin. Evira hyväksy hakemuksesta hyväksyä julkisoikeudellisen tai yksityisoikeudellisen yhteisön rodun kantakirjaa pitäväksi yhteisöksi, mikäli se täyttää tietyt edellytykset.


title: Kantakirja

text: Hevosten ja ponien kantakirjat ovat yleensä maa- ja rotukohtaisia. Hevosen tai ponin on täytettävät tietyt kriteerit tullakseen hyväksytyksi kantakirjaan. Tällä pyritään siihen, että jalostukseen käytettäisiin vain rotumääritelmän mukaisia, terveitä ja muutoinkin hyvälaatuisia yksilöitä. Jalostukseen tarjottavien yksilöiden arviointi tapahtuu näyttelyissä. Myös kilpailusuoritukset otetaan huomioon.


title: Kantakirja

text: Jotta hevonen voidaan kantakirjata, sen polveutuminen pitää pystyä todistamaan ja sen on oltava rekisteröity. Suomessa rekisteröinnistä ja kantakirjauksesta huolehtii Suomen Hippos ry. Hevosen polveutuminen voi vaikuttaa myös sen kilpailuoikeuksiin. Esimerkiksi suomenhevonen ei saa ravikilpailuoikeutta, mikäli sen isä ei ole jalostukseen hyväksytty (poikkeuksena se, jos hevosen isäori ja emätamma ovat astutushetkellä olleet saman henkilön omistuksessa).


title: Kantakirja

text: Lista Suomessa olevissa hevos- ja poni rotujen kantakirjoista ja rodun jälkeen tieto on missä jäsenvaltiosta, jossa pidetään rodun alkuperää koskevaa kantakirjaa, Suomenhevonen / FI, Suomalainen lämminverinen ravihevonen / FI, Angloarabialainen täysiverihevonen, Arabialainen täysiverihevonen, Englantilainen täysiverihevonen / UK, Suomalainen puoliverihevonen FWB / FI, Connemara / IE, Newforest / UK, Gotlannin Russ / SE, Shetlannin poni / UK, Suomalainen ratsuponi / FI, Welshponi / UK, Islanninhevonen / IS, Vuonohevonen / NO, Irlannincob / IE ja Eestin raskas vetohevonen / EE. Aasi roduilla ei ole erikiseen suomessa kantakirjaa.


title: Kantakirja

text: ProAgria Keskusten Liitto pitää Suomessa seuraavien rotujen kantakirjoja: Suomenlammas, Texel, Rygja, Oxford down, Ruotsalainen turkislammas, Dorset, Dala, Shropshire, Kainuunharmas, Suffolk ja Itä-friisiläinen maitolammas. Ahvenanmaanlampaan kantakijan pitäjänä toimii Föreningen Ålandsfåret r.f.


title: Kantakirja

text: Nautojen kantakirjoihin merkitään sekä sonnit että lehmät. Kantakirjan pääjaksoon hyväksyttävän eläimen pitää olla puhdasrotuinen: Suomessa vaatimuksena on, että eläimen suvusta korkeintaan 6,25 % on toista rotua tai tuntematonta sukua. Lisäksi suomalaisissa kantakirjoissa on niin kutsutut lisäjaksot risteytyseläimille. Rotu määräytyy isän mukaan, joten pääjaksoon kirjattavalla eläimellä on oltava vähintään puhdasrotuiset isä, emänisä, emänemänisä ja emänemänemänisä. Kantakirjarekisteriin merkitään eläimen väri, sarvellisuus ja polveutuminen. Kantakirjattavat eläimet rakennearvostellaan: lehmät kantakirjauksen yhteydessä, vasikat ja hiehot ensimmäisen poikimisen jälkeen. Myös poistettu eli kuollut eläin voidaan kantakirjata.


title: Kantakirja

text: Kantakirjassa on erityinen valioluokka, johon voidaan merkitä tietyt korkeat vaatimukset täyttävä eläin. Nämä vaatimukset vaihtelevat rodun ja sukupuolen mukaan, ja vaatimukset ovat pitkälle jalostetuilla roduilla suuremmat kuin suomenkarjan roduilla, ja sonneilla suuremmat kuin lehmillä. Yleensä kuitenkin vaaditaan tiettyä rakenteeseen, luonteeseen ja muihin ominaisuuksiin perustuvaa jalostusarvoa ja esimerkiksi ayrshire- ja holstein-friisiläislehmilla vähintään keskimääräisen hyvä utarerakenne. Lehmillä on lisäksi erityiset elinikäiseen maitotuotokseen perustuvat niin kutsutut tonnariluokat, joihin pääsyvaatimuksena on karjantarkkailun alaisena lypsetty tietty lypsetty maitokilomäärä. Näitä tonnariluokkia on kolme: 50, 100 ja uusin, vuonna 2002 perustettu 150.


title: Kantakirja

text: Lista Faba Osuukunnan pitämistä kantakirjoista. Maitorotuset naudat: Ayrshire, Holstein, Länsisuomenkarja, Pohjoissuomenkarja, Itäsuomenkarja, Jersey, Brown Swiss ja Guernsey. Liharotuset naudat: Hereford, Limousin, Aberdeen Angus, Charolais, Simmental, Piemontese, Highland Cattle, Blonde d´Aquitaine, Dexter, Galloway ja Texas longhorn.


title: Kantakirja

text: Suomessa puhdasrotusten sikojen kantakirjan pitäjänä toimii Figen Oy. Rodut ovat Suomen maatiainen (ei pidä sekoittaa maatiais sikaan) ja Yorkshire.


title: Kantakirja

text: Suomenvuohen kantakirjaa pitää ProAgria Keskusten Liitto.


title: Maan haltija

text: Maan haltija on suomalaisessa kansanperinteessä perhettä, taloa, satoa, karjaa ja pihapiiriä hoitava ja vartioiva hyvä haltija, joka tulee erottaa pahoista ja vieraista maaperän haltijoista kuten maahisista ja maanväestä. Maan haltija on joko nais- tai miespuolinen. Jos se on naispuolinen, menestyy karja hyvin, jos miespuolinen, menestyvät hevoset. Joskus haltijoita on sekä mies että nainen, pariskunta. Tällöin talo on erityisen onnekas.


title: Maan haltija

text: Haltijaa tulee kunnioittaa, niin hän hoitaa työnsä hyvin. Haltijalle on usein luvattu, että joka vuosi jonkun juhlan aikaan se saa osansa juhlaruuasta tai sadosta. Pyhä pihapuu on uhripaikka, jonka luona haltijaa kumarretaan ja sille viedään uhrilahjoja.


title: Maan haltija

text: Maan haltija voi näyttäytyä ennen onnettomuutta unessa tai valveessa. Jos haltija on hyvissä vaatteissa ja iloinen, ei hän ole onnettomuuden aiheuttaja, ja on vain varoittamassa. Jos haltija on pahoissa vaatteissa eikä näytä kasvojaan, on hän vihastunut, ja aikomassa aiheuttaa onnettomuuden. Erään perinteen mukaan tällöin on kiireesti mentävä paikalle, jossa haltija on näyttäytynyt, ja uhrattava alasti.


title: Maan haltija

text: Haltija ei välttämättä synny itsestään. Kun perustetaan uutta taloa, tehdään taikoja, jotta saataisiin haltija. Muuten voivat pahat haltijat tai maanväki asettua pihapiiriin. Erään kansanperinteen mukaan mukaan pitää polttaa tulta kolme päivää sillä paikalla, johon haluaa talon perustaa. Kolmantena päivänä haltija ilmestyy unessa. Silloin näkee, tuleeko mies vai nais-haltija vai pariskunta. Jos haltijat ovat rikkaan näköisiä, koreissa vaatteissa ja iloisia, tulee talosta menestyvä. Jos haltijat ovat kurjan näköisiä, ei talokaan sillä paikalla menestyisi.


title: Maan haltija

text:
Eräät loitsusanat naispuolisen maan haltijan kutsumiseen:
ja miespuolisen:


title: Lentokonesuunnittelija

text: Lentokonesuunnittelija on henkilö, joka suunnittelee lentokoneita tai osia lentokoneista.


title: Lentokonesuunnittelija

text: Usein termillä tarkoitetaan pääsuunnittelijaa tai pääkonstruktööriä, jollaiset johtivat itsevaltaisesti lentokoneiden suunnittelua 1960-luvulle asti, kuten Lockheedin Clarence Johnson tai saksalainen Kurt Tank. Sen jälkeen työ on ollut tiimien tekemää, ja pääsuunnittelijan rooli on kutistunut projekti- tai tuotepäälliköksi, ja hänen oma panoksensa kokonaisuuteen on vähentynyt. Airbus A300 on positiivinen esimerkki suunnittelutiimin toteuttamasta koneesta.


title: Lentokonesuunnittelija

text: Termiä voi tulkita laajastikin pitäen lentokonesuunnittelijoina alan opettajia ja tutkijoita, joiden panos suunnittelutyön tai itse lentokoneiden tekniseen muutokseen on suuri.


title: Lentokonesuunnittelija

text:
Ensimmäiset menestyksekkäät lentokonesuunnittelijat olivat saksalainen Otto Lilienthal (liitovarjo) 1800-luvun lopulla ja Wilbur ja Orville Wright (moottorilentokone) vuonna 1903. Heitä edelsi esimerkiksi Leonardo da Vinci, joka suunnitteli liitokoneen, joka epäonnistui testissä, ja helikopterin, jota ei rakennettu.
Suunnittelijat ovat aina olleet sidoksissa ajan teknologiaan, esimerkiksi polttomoottoriin ja suihkumoottoriin. Vuodesta 1903 alkaen suihkumoottorin tuloon asti tehtaan tai asiakkaan (esimerkiksi ilmavoimat) valitsema moottori vaikutti suunnitteluun ratkaisevasti. Valmet Vihuri on tästä hyvä esimerkki.


title: Lentokonesuunnittelija

text: Sopeutuminen talousoloihin on lentokoneen kehityksen ajuri – esimerkiksi ensimmäisen maailmansodan jälkeinen alan taantumisen kausi: vaikka talous kasvoi, lentokone ei kehittynyt. Vasta 1920-luvun eurooppalaiset Schneider-nopeuskisat ja Yhdysvaltain postilennot mittarilentona kehittivät lentokoneen lähemmäksi sitä, miksi se nykyään mielletään.


title: Lentokonesuunnittelija

text: Politiikka on vaikuttanut valintoihin: esimerkiksi 1930-luvun alun panostus matkustaja- ja pommikoneisiin johtui osaksi markkinoista osaksi douhetismista, joka oli aselajin oma päätös olla kehittämättä hävittäjäkoneita. Usein sotilaslentokoneen tilaaja on vaatinut koneelta monia eri rooleja – esimerkiksi hävittäjä ja pommittaja – ja vain harvoin on suunnittelija pystynyt toteuttamaan lentokoneen, jonka ominaisuudet ovat hyvät.


title: Lentokonesuunnittelija

text: On arvioitu, että 1930-luvulla työhön tullut lentokonesuunnittelija oli urallaan mukana kymmenien lentokoneiden suunnittelussa. 2000-luvulla työuralle mahtuu yksi tai kaksi konetyyppiä. Eräät suunnittelijat, esimerkiksi Max Holste, ovat kiertäneet tätä rajoitetta liikkumalla yhtiöstä ja mantereelta toiselle.


title: Lentokonesuunnittelija

text: Suomessa merkittävämpiä lentokonesuunnittelijoita ovat olleet muun muassa Valtion lentokonetehtaan pääkonstruktööri, lentokoneinsinööri Kurt Berger, Valtion lentokonetehtaan johtaja, lentokoneinsinööri, majuri Asser Järvinen ja pääkonstuktööri, professori, insinöörieverstiluutnantti Arvo Ylinen. Myös Karhumäen veljekset kunnostautuivat suunnittelemalla itse Karhu 1-, Karhu 2-, Karhu 3- ja Tiira-lentokoneen. VL Myrsky- ja VL Pyörremyrsky -koneen suunnittelua johti Torsti Verkkola, mutta etenkin Myrskyn suunnittelun johdossa oli useita henkilöitä. 1950-luvulla Elias Järvineva suunnitteli Valmet Tuuli- ja 1970-luvulla Valmet L-70 Vinka -lentokoneen. 1980-luvulla Jaakko Harjumäki suunnitteli Valmet L-90 Redigon.


title: Lentokonesuunnittelija

text: Heidän lisäkseen monet alan ovat suunnittelleet itselleen harrastus- ja yleisilmailukoneita: Torolf Eklund suunnitteli TE-1-lentoveneen, Juhani Heinonen HK-1 Keltiäisen ja Markku Koivurova ATOL 495 -lentoveneen, Jukka Tervamäki suunnitteli gyrokoptereita ja Aki Suokas hinauslentokoneen. Pekka Tammi puolestaan suunnitteli 1970-luvun alussa kansainvälisissä kilpailuissa menestyneen PIK-20-purjelentokoneen, josta tuli 420 kappaleen tuotantomäärällään eniten valmistettu suomalainen lentokone.


title: Jaroslav Holík

text: Jaroslav Holík (8. maaliskuuta 1942 Havlíčkův Brod, Tšekkoslovakia – 17. huhtikuuta 2015) oli urheilu-urallaan Tšekkoslovakiaa edustanut jääkiekkoilija, pelipaikaltaan keskushyökkääjä. Tšekkoslovakian maajoukkueessa hän pelasi useimmiten samassa ketjussa Jan Klapácin ja veljensä Jiří Holíkin kanssa. Hän oli kuuluisa aggressiivisesta pelityylistään, joka johti usein maaleihin mutta myös jäähyihin.


title: Jaroslav Holík

text: Holík pelasi Dukla Jihlavassa vuosina 1961–1979. Liigamestaruuden hän voitti seitsemän kertaa: vuosina 1967–1972 ja 1974.


title: Sähköinen televiestintä

text: Sähköinen televiestintä on viestintää, jossa viestit kuljetetaan sähköisenä signaalina tai sähkömagneettisena aaltona lähettäjältä vastaanottajalle.